Minuri/sinhala-corpus-wikipedia huggingface dataset:
මානව හිමිකම් වාර්තාව අරබයා ලංකාණ්ඩුවේ පිළිතුර අඩංගු පිටු තුනක ප්‍රකාශනය එවෙලේම තානාපතිට භාර දෙන ලදී
“ඇමෙරිකානු රාජ්ය දෙපාර්තමෙන්තුවේ ලංකාව ගැන වාර්තාව පදනම් විරහිතය
2007 වසරේ මානව හිමිකම් තත්වය පිළිබඳ නිකුත් කොට ඇති කරුණු  විකෘති කරන ලද වාර්තාව ගැන ලංකාන්ඩුව දැඩි සැලකිල්ල හා නොසතුට පල කොට සිටී. අවාසනාවකට මෙන් එය ඔප්පු නොවූ චෝදනා, වක්‍රෝත්තීන් හා අතිශයෝක්තියෙන් නැගෙන අවලාද මාලාවක පුරුච්චාරනයකි”
පසුවදා ඇමරිකානු තානාපති කාර්යාලයද සිය ස්ථාවරය සාධාරනීකරමින් ප්‍රකාශයක් නිකුත් කලද රජ්‍ය මාධ්‍ය එය වාර්තා කලේ නැත
සිද්ධියේ උණුසුම මදක් පහවූ පසු එක් නිහඩ හැන්දෑවක සංචාරක ඇමති මිලින්ද මොරගොඩ නිවිහැනහිල්ලේ තානාපති හමුවුයේ මානව හිමිකම් වාර්තාව නිසා ජනාධිපති හා ආරක්ෂක ලේකම් විමතියට පත්ව ඇති බව පැහැදිලි කිරීමටය
එහෙත් භෙදය නිරාකරනය කිරීමෙහිලා ඔහුගේ වෑයම නිරර්ථක වූයේ ආණ්ඩු දෙකම සිය ස්ථාවරයන් වෙනස් කිරිමට සූදානම් තත්වයක පසු නුවූ හෙයිනි
සිද්ධියෙන් අනතුරුව ඇමෙරිකාව ලංකාණ්ඩුව අරබයා වඩාත් දැඩි පිලිවෙතකට එලැඹි බව පැහැදිලි වූයේ ඔවුන් තම න්‍යාය පත්‍රයට ළමා සොල්දාදුවන් පිළිබඳ ගැටළුවද එක් කිරීම නිසාය
මාර්තු 18 දා අධිකරන ලේකම් සුහද ගම්ලත් හමුවූ බ්ලේක් රජයට පක්ෂපාතී දමිල අර්ධ මිලිටරි කණ්ඩායම් (පිල්ලෙයාන් කණ්ඩායම මින් අදහස් කෙරින) වල සිටින බාලවයස් කාරය සෙබළුන් අරබයා ගත් පියවර පිළිබද විමසා සිටියේය
මේ කරුන අරබයා එල්ටීටීය කෙරේ මේ දක්වාත් දැඩි පිළිවෙතක් ඔවුන් විසින් අනුගමනය කොට නොතිබීමද මෙහිදී කැපී පෙනේ
කෙසෙ වුවද ජේවීපිය මෙම කරුන අරබයා පසුවූයේ පිල්ලෙයාන් පාර්ශ්වයේ ළමා සොල්දාදුවන් විසුරුවා හැරිය යුතුය ස්ථාවරයේය
එමෙන්ම පිල්ලෙය්යන් පාර්ශ්වය මැයි මස පළාත්සභා මැතිවරනයට පෙර නිරායුද කල යුතු බවද ඔවුහු කියා සිටියහ
නැගෙනහිර පළාත්සභාවට තරඟ කිරීමට සූදානමින් පසුවූ සෙසු පක්ෂ මෙන්ම ජේවීපීය ද සාමකාමී මැතිවරණයක් අපේක්ෂා කලේය
ප්‍රචණ්ඩ කාරී වාතාවරනයක මැතිවරන පැවැත්වීමේ රඟ එය 88-89 දී අත්දැකීමෙන් දැන සිටියේය
මෙනයින් බලන කල පිල්ලෙයාන් සන්නද්ධව සිටීම තර්ජනයක් නුවූයේ ආන්ඩුවට පමණි
එහෙත් පාර්ලිමේන්තු කණ්ඩායම් නායකයා වූද ආකර්ෂණීයතම කථිකයාවූද විමල් වීරවංස මේ කරුණු අරබයා ජනාදිපතිවරයා හා සමාන්තර සථාවරයන් හි පසුවීම නිසා ඔහු හා සෙසු නායකයන් අතර භෙදයක් පැන නැඟින
පක්ෂයේ සම්ප්‍රදයන්ට නොගැලපෙන තරම් රාජපක්ෂ වරුනට සමීප වීම ගැනද ඇතුලත තොරතුරු රජයට දීම ගැන චෝදනා ඔහුට තිබිණ
ඔහු ජේවීපිය රජයේ අනුශාඛාවක් බවට පත් කරනු ඇතැයි ඇතැම්හු සැක කලහ
ඔහුගේ පක්ෂ සාමාජිකත්වය තහනම් කිරීමට මධ්‍යම කාරක සභාව මාර්තු 21 දා රහස් තීරණයක් ගෙන තිබූ බවත් එය මැතිවරණයට පසු ප්‍රකාශ කිරිමට නියමිතව තිබූ බවත් කියති
කෙසේ වුවද අප්‍රේල් 08 දා පාර්ලිමේන්තුවෙදී හැඟුම් බර ප්‍රකාශයක් කරමින් පක්ෂය වියලි නිලධාරිවාදයකට හසුව ඇතැයි චෝදනා කල වීරවංස තවත් මන්ත්‍රී කණ්ඩායමක් සමඟ ජේවීපියෙන් වෙන් විය
පසුවදා තකහනියේ බ්ලේක් හමුවූ විපක්ෂ නායක වික්‍රමසිංහ කියා සිටියේ මේ සමඟ ජේවීපිය දුර්වල වුවද එහි  ස්ථාවරය වෙනස් වනු ඇති බවයි. ජේවීපීය යුද්දය අරබයා නිරතුරුව ආණ්ඩුව සමඟ එක්වීමත් දැඩි ජාතිවාදී ස්ථාවරයක පසුවීමත් ඔහුට මහත් හිසරදයකි
මේ කරුණ පිළිබද බොහෝ ඇසූ පිරූ තැන් වික්‍රමසිංහ එදා ඇමෙරිකානු තානාපතිට කල ප්‍රකාශය සියයට සියයක් නිවැරදි බව කාලයා විසින් ඔප්පු කොට හමාරය
කෙසේවුවද භේදයේ අතුරු ඵලය වූයේ මේ තාක් ජේවීපියේ කොඳුනාරටිය වූ දැවැන්ත සිංහල බෞද්ධ පදනම ඔවුනට අහිමි වීමත් ජනාධිපති රාජපක්ෂ සිංහල ජාතිකවාදී ව්‍යාපාරයෙ එකම නියෝජිතයා බවට පත්වීමත්ය
වීරවංසට ඔවුන් ගොණුකොට ගැනීමේ ධාරිතාවක් නොවූ බැවින් මෙම බලවේගය ජනාධිපති රාජපක්ෂගේ පහසු ගොදුරක් වනු ඇතැයිද එය ඉදිරි මැතිවරණ වලදී තමාට බිහිසුනු තර්ජනයක් වනු ඇතැයිද පාර්ලිමේන්තුවේ බලය ගැන පමනක් තකා කටයුතු කල වික්‍රමසිංහ කිසිදා නොසිතන්නට ඇත
ජේවීපීයට මෙහිදී සිදුවූ විශාලතම වරද වූයේ වීරවංශ බැහැර කිරීම නොව නුසුදුසු මොහොතක කෙරුන පිළිවෙත් මාරුව හා ඊට සමගාමීව සියළු අනුගාමිකයන්ද කීකරු ලෙස තමා අනුගමනය කරනු ඇතැයි කෙරුන නුසුදුසු උපකල්පනයයි
සිය ඓතිහාසික උරුමය රඳාපවතින යුද්ධය වෙනුවෙන් ජීවන වියදම මෙන්ම රාජපක්ෂ පාලනයේ සෙසු සිත් පාරවන සුළු වැරදි හා අඩුලුහුඬු කම් සියල්ල සුහද සිතින් ඉවසා විඳදරාගත් සිංහල බෞද්ධ ජාතිකවාදය යනු සංස්කෘතිය හා ආගම සමඟ බැඳුන හැඟීමක් මිස හුදු දේශපාලන මතිමතාන්තරයක් නොවීය
ඇමෙරිකානු තානා පති තැනගේ අපේක්ෂාව වූයේ දැන් ලංකාණ්ඩුව කලමණාකරණය කිරීම වඩාත් පහසු වනු ඇති බවයි.  

Chamara Siriwardene
Photos

Foreign Minister with Ambassadors 
Opposition leader protesting to disarm paramilitary groups in  Eastern province
Eastern Province polls

ලංකාවේ ඇමෙරිකානු මැදිහත් වීම (6) - සිවිල් යුද්ධය අනපේක්ෂිත ලෙස නිමාවේ

කොළඹ ඇමෙරිකානු තනාපති බ්ලේක්  වොෂින්ටනය සමඟ කල කේබල් පණිවුඩ තුලින් පෙනී යන්නේ එදා සිංහල ජාතිකවාදී බලවේග වල  දැඩි බලපෑම නොවන්නට සුළු හමුදාමය නොවන වරදාන යටතේ රාජපක්ෂ පාලනය පාලනය ඉතා පහසුවෙන් තවත් සටන් විරාමයක් සදහා පොලඹවා ගැනීමට හැකිවනු ඇති බවට ඔවුන් සිතූ සෙයකි
එල්ටීටීඊය ත්‍රස්ත සංවිධානයක් ලෙස නම් කරනු ලැබ සිටියද, කලාපීය දේශපාලනයේ දුරස්ථ පාලකයක් ලෙස යොදාගත හැකිව තිබූ  එය සිය අභිමතය පරිදි පුනරුත්ථාපනය කලමණාකරනය කිරීමෙහිලා මිස එය මුළුමනින්ම විනාශ කිරීමේ අභිමතාර්ථයක් ඔවුන් තුල නොතිබිණ
මුජහිදීන් අල් කයිඩා හා තලෙබාන් කල්ලි වල නිර්මාපකයා CIA සංවිධානය බවත් ඔවුන් අදටද ISIS සංවිධානය අරබයා ඒ හා සමාන ආකල්පයක් දරන බවද අප අවබෝද කොටගත යුතුය
ප්රාචාරක හේතූන් මත ‘ගෝලීය ත්රස්තවාදයට එරෙහි යුද්ධය’ යන මැයෙන්  ප්‍රකාශ කෙරුනද, ත්රස්තවාදීන් ලෙස සැබවින්ම සලකනු ලැබූයේ ඇමෙරිකානු අභිමතයට තර්ජනයක් විය හැකි සංවිධාන මිස ඒ ඒ රටවල වාර්ගික අරමුණු මත සටන් වැදුන කණ්ඩායම් නොවන බවත්, රාජ්යතාන්ත්රිතක හේතූන් මත ත්රස්තවාදී කණ්ඩායම් ලෙස ලයිස්තු ගත කෙරුන සියළු කණ්ඩායම් වලට එරෙහිව සටන් වැදී සතුරන් ඇතිකොටගැනීමේ උවමනාවක් වොෂින්ටනයට කිසිදා නුවූ බව නොරහසකි
එහෙත් රාජපක්ෂ පාලනය පිළිබඳ 2008 ඔවුන් තුල වූ තක්සේරුව නිවැරදි නොවන බව පෙනී ගියේ යුද තේමාව යටතේ  පුළුල් ජාතිකවාදී බලවේගය ද රාජපක්ෂ විසින් නොපමාව තම ග්රහණයට නතු කොටගනු ලැබීම නිසාය
මේ හේතුවෙන් 2008 වසර අවසන් වන විට ඔහු පෙර නුවූ විරූ තරම් දේශපාලන වශයෙන් ශක්තිමත් වූ අතර සිය සහෝදරයාගේ මෙහෙයවීමෙන් උතුරේ හමුදාව අත්පත් කොටගත් සීග්ර  ජයග්රහන මාලාව ඔහුගේ ජනප්රි යතාව විශාල ලෙස ඉහල නැංවීමට සැපයූවේ ඉමහත් රුකුලකි
යුද්ධය වෙනුවෙන් සියළු දුක් කම්කටොළු දරා ගැනීමට සිංහල ජන සමාජය තුල වූ සූදානම ගැන රොබර්ට් බ්ලේක් විශේෂයෙන් සඳහන් කොට ඇත
බටහිර බලවතුන් විස්මයට පත් කරවමින් මුලතිවු කරා දිශා කිහිපකින් හමුදාව ලඟා වෙමින් සිටි 2009 අපේල් මස 10 දා එක්සත් ජාතීන්ගේ මහ ලේකම් බෑන්-කී-මූන් ට එක්සත් ජාතීන්ගේ අමෙරිකානු තානාපති කොන්ඩලීසා රයිස් ගෙන් හදිසි දුරකථන ඇමතුමක් ලැබිණ
ඊට මාතෘකාව වූයේ ලංකාවේ යුදමය වාතාවරණයයි
එල්ටීටීය නියත වශයෙන්ම පරාජය වනු ඇති බවට ජාත්යින්තර බුද්ධි අංශ විසින් තහවුරු කොටගෙන තිබූ මේ මොහොතේ සිවිල් වැසියන්ගේ තත්වය බැරෑරුම් බවට පලවූ වාර්තා ගැන සිය අවධානය යොමුකල ආචාර්ය රයිස් වහාම ක්‍රියාත්මක වන පරිදි ලංකාව  සදහා එක්සත් ජාතීන්ගේ විශේෂ නියෝජිතයකු පත්කිරීමේ අවශ්ය තාව අවධාරණය කොට සිටියාය
ඈ වැඩිදුරටත් එහිදී පෙන්වා දුන්නේ කොටුවී සිටින සිවිල් වැසියන් මුදා ගැනීම සදහා සටන් විරාමයක් ද, තෙවන පාර්ශ්වයකට අවි භාරදීමෙන් අනතුරුව එල්ටීටීඊයට පොදු සමාවක් ද සඳහා සාකච්ඡා කිරීම නව තනතුරේ වගකීම විය යුතු බවත්, තනතුර සඳහා එක්සත් ජාතීන්ගේ මාණ්ඩලක ප්රීධානියා වූ විජේ නම්බියාර් වඩාත් සුදුසු බවත්ය
ඇගේ  09USUNNEWYORK393_a දරන කේබල් පණිවුඩයෙන් හැඟෙන්නේ එක්සත් ජාතීන්ගේ මහලේකම් වරයා මේ අරබයා වොෂින්ටනයේ  උපදෙස් මත කටයුතු කල බවයි. අප්රේල් 21 දා මහ බැංකු අධිපති අජිත් කබ්රායල්ට කරුණු පැහැදිලි කල අමෙරිකානු තානාපති රොබර්ට් බ්ලේක්  ලංකාව විසින් මූල්ය අරමුදලින් අපේක්ෂා කල හදිසි ණය ආධාරය සඳහා මෙම තත්වය බලපානු ඇති බවට අනතුරු අඟවා සිටියේය
ණය මුදල අරබයා වොෂින්ටනයේ ස්ථාවරය හා තමා මුළුමනින්ම එකඟ වන ඊලඟ සති‍යේ කැනඩාව හා ජර්මනියද කියා සිටියහ
එසේ වුවද මේ මොහොතේ ලංකාවට ණය ආධාර වෙනුවෙන් දේශපාලන කොන්දේසි පැනවීම අරබයා යුරෝපා සංගමය තුල එකඟත්වයක් නොතිබිණ
කෙසේ වුවද  දැඩි බලපෑම් හමුවේ  අපේල් 27 දා මධ්යා
හේනයේ සිට බර අවි භාවිතය හා ගුවන් ප්රහාර අත්හිටුවවන බවට ප්රකකාශ කිරීමට ජනාධිපති රාජපක්ෂට සිදුවිය
දෙදිනකට පසු හදිසි සාකච්ඡාවක් සඳහා  බ්රිතාන්ය  විදේශ ලේකම් ඩේවිඩ් මිලිබෑන්ඩ් හා ප්රංශ විදේශ ඇමති කෝච්නර් ඇතුළු ඉහල පෙලේ යුරෝපීය දූත කණ්ඩායමක් මෙරටට සැපත් වූහ
එහෙත් ලංකා බලධාරීන් වෙතින් පළවූයේ සැකමුසු හා සතුරු ප්රතිචාරයකි
දූත පිරිසේ සාමාජිකයකු වූ  ස්වීඩ්න විදේශ ඇමති ට රටට ඇතුළු වීම සඳහා වීසා ලබාදීම පවා කොලඹ රජය ප්රතික්ෂේප කලේය
මෙය මෑතකදී ඇමෙරිකාව විසින් ඉරාන විදෙශ ඇමතිට වීසා නිකුත්කිරීම ප්රතික්ෂෙප කිරීමට සමානය
ගැටුම් අත්හිටුවා වහා සටන් විරාමයක් ඇති කොටගන්නා මෙන් යුරෝපීයයන් කල ඉල්ලීම බැහැර කල ජනාධිපති රාජපක්ෂ එවැන්නක ප්රතිඵලය පරාජය හමුවේ සිටින එල්ටීටීය ශක්තිමත් වීම පමනක් බව තර්ක කල අතර මෙම ගැටළුවට GSP සහනය හා යෝජිත IMF ණය මුදල ඈඳා ගැනීම ගැන සිය කණස්සල්ල පල කොට සිටියේය
යුරෝපා සංගමයේ මීලඟ සභාපති ධූරයට පත්වීමට නියමිත ස්වීඩ්න් විදේශ ඇමතිට වීසා ලබා නොදීමෙන් තත්වය වඩාත් උග්ර අතට ඇරෙනු ඇතැයි මිලිබෑන්ඩ් කී කල රාජපක්ෂ ඊට උපහසාත්මකව සිනාසුනේය
රජයේ පොරොන්දුව නොතකා ලංකාවේ හමුදාව තව දුරටත් බර අවි භාවිතා කරන බවත්, විපතට පත්වන දමිල සිවිල් වැසියන්ගැන නොකඩවා වාර්තා ලැබෙමින් පවතින බවට යුරෝපීයයන් කල පැමිණිල්ල හිතළුවක් බැහැර කරන ලදී
සිංහලයන් එහිදී දැඩි ලෙස කියා සිටියේ එල්ටීටීඊ බලපෑම යටතේ නිකුත් වන සංඛ්යා ලේඛණ පිළිගැනීමට තමා කොහෙත්ම සූදානම් නැති බවයි. මෙවන් දැඩි ප්රතිචාරයකට යුරෝපීයයෝද සූදානමින් නොසිටියහ
ඇමෙරිකානුවන් වඩාත් උරණ වූයේ  Lanka Logistics and Technologies Ltd  නම් ආයතනය හරහා උතුරු කොරියාවේ KOMID ආයතනයෙන් රොකට් වෙඩි මිලදී ගැනීමට ලංකාව සූදානම් වන බවට ලද බුද්ධි තොරතුරක් නිසාය
ආචාර්ය අහමඩ්නෙජාඩ් හා රාජපක්ෂ අතර වූ සමීප සබඳතාව මත ඉරානයේ IRGC බලඇණියේ  කාර්යාලයක් මෙකල කොලඹ ක්රිමයාත්මක වූ බවද, ටෙහෙරානයේ  (MODLEX)ආයතය විසින් නාවුක රොකට් සැපයිම සඳහා ඩොලර් මිලියන 11.5ක මිල කියුමක් කොලඹට එවා තිබූ බවත් CIA සංව්ධානය දැන සිටියේය
බ්රිතාන්යයේ උවමනාව මත ලංකාවේ තත්වය අරබයා සාකච්ඡා කිරිමට මැයි 13 දා එක්සත් ජාතීන්ගේ ආරක්ෂක මණ්ඩලය රැස් විය
මෙහි විශේෂත්වය වූයේ එම සැසිය නියෝජනය එල්ටීටීඊයට හිතවත් ලෙස සැලකුන Caritas, Save the Children, Oxfam and Human Rights Watch යන උතුරේ  රාජ්ය නොවන සංවිධාන නියෝජිතයන් වහා ක්රි යාමාර්ගයක් ගනා ලෙස ආරක්ෂක කවුන්සිලයෙන් ඉල්ලා සිටීමය
(කොන්ඩලීසා රයිස් වෙනුවෙන්)  ලක් රජය දැඩි ලෙස විවෙචනය කල මිලිබෑන්ඩ් මැදිහත් වීමක් යෝජනා කල අතර ඇමෙරිකාව ප්රංශය මෙක්සිකෝව උගන්ඩාව හා ක්රෝඒෂියාව ඊට පක්ෂ වූහ
රයිස් කෝපගන්වමින් ලංකාවේ ප්ර ධාන අනුග්රා‍හකයා වූ චීනය මෙහිදී කියා සිටියේ උතුරේ තත්වය දැන් වඩාත් යහපත් බවයි. මෙය ලංකාවේ අභ්යකන්තර ගැටළුවක් බවත් පලස්තීනයේ හට ගත් වඩා බරපතල තත්වයන් ආරක්ෂක  කවුන්සිලය විසින් නොතකා හැර ඇති බවින් මැදිහත්වීමේ කිසිදු උවමනාවක් නැතැයි රුසියාවේ සර්ගෙයි ලැව්රොිව් ද කියා සිටියේය
තීරණයකින් තොරව අවසන්වූ එම රැස්වීමෙන් පසු කොන්ඩලීසා රයිස් සමඟ සාකච්ඡාවක යෙදුන මිලිබෑන්ඩ් ගේ අදහස වූයේ ලංකා පාලකයන් ‘බොරු කාරයන්’ බවත්, ඉහල යමින් ඇති සිවිල් ජීවිත හානිය ගැන රජය වගකිව යුතු බවත්ය
IMF ණය මුදල ලංකාවට සැපයීම ගැන වැඩිදුරටත් සිතා බැලිය යුතු බව රාජපක්ෂ සමඟ දෙසතියකට පෙර කල සාකච්ඡාවෙන් පසු අමනාපයෙන් පසුවූ ඔහු වැඩිදුරටත් කීය
වරක් යටත් විජිතයක් වූ  කුඩා ලංකාව විසින් මහා බලවත් බ්රිතාන්යය මෙසේ සුළුකොට තැකීම තෙදැති  ඉංග්රීසීන්ට මහ මදිකමකි
දෙදිනකට පසු ආරක්ෂක මණ්ඩලය ලංකාව අරබයා විවාදයක් කැඳවීමට සූදානම් වූ අවස්ථාවේ චීනය හා වියට්නාමය ඊට එරෙහි වූහ
උතුරේ මානුෂීය කේදවාචකය පිළිබඳ  නිළ නිවේදනයක් නිකුත් කිරීමට පමණක් අවසානයේ එකඟත්වයක් ඇති වුවද, කොන්ඩලීසා රයිස් පසුව ප්රකාශ කලේ  එම නිවේදනය තුල එල්ටීටීඊයේ තස්තවාදී ක්රියා තරයේ  හෙලාදැකිය යුතු බවත්, ත්රස්තවාදයට එරෙහිව සටන් කිරීමට කොලඹ රජයට ඇති සුජාත අයිතිය පිළිගත යුතුබවටත් රුසියානුවන් ඉදිරිපත් කල ‘විනාශකාරී’ කොන්දේසීය නිසා එහි අගය බෙහෙවින් හෑල්ලු වූ බවයි.
මුලතිවු වෙරල තීරය ඔස්සේ උතුරින් හා දකුණින් එකිනෙක මුහුන ලා ගමන් කල බලසම්පන්න හමුදා කණ්ඩායම් දෙකක් මැයි 14 දා මධ්යාෑහේනයේ එකිනෙක හමු වීම නිසා මුහුදු මාර්ගය මුළුමනින්ම අවහිර වූ අතර මුදා නොගත් පෙදෙස වටා සම්පූර්ණ වූ හමුදා වලල්ල හේතුවෙන් එල්ටීටීය මුළුමනින්ම කොටු විය
හමුදාවේ තක්සේරුව වූයේ ප්රභාකරන් මෙම ප්රීදේශය තුල සැඟවී සිටින බවයි. ප්ර්දේශයෙන් වාර්තාවූ මහා පරිමාණයේ පිපිරීම් රජය විසින් අර්ථ කථනය කරන ලද්දේ එල්ටීටීඊට පෙරමුණ බල ඇණි වෙත එල්ල කල මරාගෙන මැරෙන ප්රහාර ලෙසිනි
ප්රභාකරන් සිය දිවි නසා ගත් බව ඇතැම්හු අනුමාන කලහ
රතු කුරුසය මෙ අතර පුන පුනා කියා සිටියේ සිවිල් වැසියන්ගේ තත්වය ඇදහිය නොහෙන තරම් ඛේදජනක බවය
ආහාර ද්රව්ය  හා බෙහෙත් වල දැඩි හිඟයක් පැවති අතර ප්රදේශය වටා සම්පූර්ණවූ හමුදා වලල්ල හේතුවෙන් පිටතින් සැපයුම් ගෙන ඒම අසීරු විය
එල්ටීටීඊ පාලන ප්රදේශය වර්ග කිලෝමීටරයකට සීමා වූ මැයි 16 දා  ලහිලහියේ ලංකාවට පැමිණී එක්සත් ජාතීන්ගේ විෂේශ නියෝජිත විජේ නම්බියාර් ප්රදේශයේ කොටුවී සිටි බව කියැවුන තවත් සිවිල් වැසියන් දස දහස් ගණනක් මුදා ගැනීම සඳහා රතුකුරුසයට එම ප්රදේශයට මුහුදින් ඇතුළු වීමට ඉඩ දෙන කල ඉල්ලීම බැසිල් රාජපක්ෂ විසින් ප්රේතික්ෂෙප කරන ලදී
ඔහු නම්බියාර්ට පෙන්වා දුන්න් ගතවූ දින කිහිපයේ රතු කුරුසය විසින් සිවිල් වැසියන් නිදහස් කිරීමට එල්ටීටීඊය නම්මා ගැනීමට ක්රියා කොට නැති බැවින් දැන් ඔවුන්ගේ මැදිහත් වීමක් අනවශ්ය බවය
හමුදාව මෙන්ම දකුණෙ ජනයාද සැක කලේ මෙය කොටුවී සිටි එල්ටීටීඊ නායකයන් ගලවා ගැනීමේ අවසන් උප්පර වැට්ටියක් විය හැකිබවයි.
එදින රැයේ සැටලයිට් දුරකථයකිනින්  නෝර්වීජීයානු තානාපති අමතා තෙවන පාර්ශ්වයකට අවිභාරදී යටත් වීමට එල්ටීටීඊය සූදානම් බවට පණිවුඩයක් එවා ඇති බව ඇසූ ඇමෙරිකානු තානාපති බ්ලේක් වහා ආරක්ෂක ලේකම් වරයා හමුවී ශමථයක් ඇති කොටගැනීමට කටයුතු කරන මෙන් උදක්ම ඉල්ලා සිටියේය
එහෙත් සටන අවසන් වෙමින් පැවති බැවින් ‘දැන් ඊට පමා වූවා වැඩි’ යැයි පැවසූ ආරක්ෂක ලේකම් කියාසිටියේ එල්ටීටීඊ නායකයන්  යටත්වීමට කැමති නම් තවම ඊට අවස්ථාව ඇති බවයි. යටත් වීමට සූදානම් නායකයන්ගේ ලයිස්තුවක් තමාට ලබා දෙන්නේ නම් ඒ පිළිබඳ කටය්තු කල හැකි බව හේ වැඩිදුරටත් කීය
මැයි 17 හිමිදිරියේ නැවත සටන් ඇවිලින
පසුවදා වැටලීම බිද දමමින්  කලපුවේ සිට මුලතිවු කැලය දෙසට පලා යාමට තැත් කල එල්ටීටීඊ සාමාජිකයන් 200ක් පමණ  මරාදමනු ලැබ ඇති වගට වාර්තා පලවිය
ඔවුනතර ප්ර්භාකරන් ගේ වැඩිමහල් පුත්ර යා ද සිටියේය
යාපනයේ මන්ත්රී  වරයකු වූ ගජේන්ද්ර්කුමාර් පොන්නම්බලම් කියා සිටියේ පැය විසි හතර තුල 3000ක් මිය ගොස් ඇති බවත්, තවත් එල්ටීටීඊ නායකයන් යටත් වීමට කැමැත්තෙන් සිටින බවත්ය
කෙසේ වුවද බ්රිතාන්ය මාධ්ය වේදිනියක වූ මාරී කොල්වින් පැවසුවේ  17 දා රැයේ සැටලයිට් දුරකථනයකින් තමා ඇමතූ  නඩේසන් ආරක්ෂාව ගැන බ්රිතාන්ය හා ඇමරිකානු  සහතිකයක් ලැබෙන්නේ නම් යටත් වීමට එල්ටීටීය සූදානම් බව කියා සිටි වගකි
තමා මෙම පණිවුඩය ගැන එක්සත් ජාතීන්ගේ විශේෂ නියෝජිත නම්බියාර් දැනුවත් කල බවත්, ඔවුන්ට සුදු කොඩි රැගෙන පැමින යටත් විය හැකි බවට ජනාධිපති රාජපක්ෂ  එකඟ වූ බවත්ය
එසේ පැමිණි නඩේසන් හා පුලිදේවන් ඇතුළු නායකයන් රැසක්  ඝාතනය කල බවට චෝදනාවක් තැන තැන රැවු පිළිරැවු දුන්නේය
එහෙත් මාරි කොල්වින් එල්ටීටීඊ හිතවාදී මාධ්යස වේදිනියක් බවද, ඈ විසින් දුන්නේ යැයි කියැවෙන පණිවුඩය පිළිබඳ කිසිදු රාජ්ය  තාන්ත්රික විදුලි පුවතක සටහන් ව නැති බවද සැලකිය යුතුය
ඇමෙරිකානු තානාපති කාර්යාල‍යේ ලේඛන වලට අනුව කලබලයට පත් තානාපති  විසින් එකෙනෙහිම  මේ පිලිබඳ විමසනු ලදුව විදේශ ලේකම් කොහොන ඒ චෝදනාව මුළුමනින්ම ප්ර තික්ෂෙප කලේය
කොටුවී තිබූ වර්ග මීටර් හාරසියයක පමණ බිම් කඩ තුල සිවිල් වැසියන් 60,000 ක් පමණ සිටින බවට උතුරේ තවත් බිෂොප් වරයකු සැක පහල කලද, එයද ප්ර තික්ෂෙප කල රජයේ පිළිතුර වූයේ ඉතිරිව සිටින සුළු පිරිස එල්ටීටීඊ පවුල්වල සාමාජිකයන් විය යුතු බවයි.
මයි 19 වනදා ප්රරභාකරන්ගේ මල සිරුර හමුවීමත් සමඟ යුද්ධය නිල වශයෙන් අවසන් වීම එල්ටීටීඊය පුනරුත්ථාපනය කොට කලමණාකරණය කිරීමේ ඇමෙරිකානු පිළිවෙතට එල්ලවූ  මරු පහරක් බව නොකිවමනාය
ලංකාවට සුභ පතා පණිවුඩයක් නිකුත් කිරීමේ අභාග්ය යට මුහුන පෑ රාජ්ය ලේකම් හිලරි ක්ලින්ටන්, අවතැන් වූවන් හා දේශපාලන විසඳුමක් ගැන එහි ලා අවධාරණය කිරීමට අමතක නොකලාය
කොලඹ තානාපති රොබර්ට් බ්ලේක් මැයි 20 දා වොෂින්ටනය බලා ආපසු කැඳවන ලදී
ජනාධිපති රාජපක්ෂ හා පැවති ඔහුගේ නිල සමුගැනීමේ හමුව අප්‍රසන්න අත්දැකීමක් විය
තමා දේශපාලන විසඳුමක් සදහා කටයුතු කරන මුත් එය ජාත්යන්තර හා දේශීය ප්රජාවේ ඇතැම් කොටස් අපේක්ෂා කරන අන්දමේ එකක් නොවනු ඇතැයි ජනාධිපති අනතුරු ඇඟවූ අතර එක්සත් ජාතීන් හා රතුකුරුසය යුද්ධය තුල කටයුතු කල ආකාරය දැඩිව විවේචනය කල ඔහුගේ සහෝදරයා වූ ආරක්ෂක ලේකම් කියා සිටියේ මින් මත්තට එම නියෝජිතයන් රටේ  සැබෑ තත්වය  පිළිබද වැටහීමක් ඇති දේශීය පුද්ගලයන්ගෙන් සමන්විත විය යුතු බවයි. මලසිරරු ඉවත් කිරීමට උතුරට ඇතුළුවීමට ඉඩ දීමට රතුකුරුසය කල ඉල්ලීම ප්රතික්ෂෙප කෙරිණ
නිදහසින් පසු පළමු වතාවට යුරෝපීයයන්ට අභියෝග කල සිංහලයෝ කිසිවකු නොසිතූ ජයක් අත්පත් කොටගෙන සිටියහ
තමා මෙහෙයවීමට  තැත් කල බලගතු බටහිර කඳවුරට කුඩා ලංකාව එදා කල අභියෝගය මෙන්ම අනේක රාජ්යතාන්ත්රි ක කුඩුකේඩුකම් මැද අත්පත් කොට ගත් සාර්ථකත්වය බටහිර බලවතුන්ගේ අමනාපයට බඳුන්වීමද ස්වභාවිකය
අනිත් අතට ඒකධ්රැ‍වීය ලෝකයේ එදා ඈ කල හුදෙකලා අරගලය ආසියාවේ, අප්රි කාවේ හා ලතින් ඇමෙරිකාවේ බටහිර පීඩනයට ලක්ව සිටි සෙසු කුඩා ජාතීන්ට ඉමහත් ආශ්වාදයක් වූ බවද නොරහසකි
චීනය ලංකාවේ සමීපතම මිතුරා බවට පත්වීම ඇමෙරිකානුවන්ට ඉවසුම් නොදීමද පුදුමයක් නොවේ
මැයි 20 දා රොබර්ට් බ්ලේක් ආපසු සියරට බලා කැඳවීම තුලින් ගම්යය වූයේ පශ්චාත් යුද ලංකාව අරබයා වොෂින්ටනය අනුගමනය කිරීමට අපේක්ෂා කල නව ප්රතිපත්තියයි
කලින් යුද කලාපය සොහොන් බිමක් මෙන් ප්රානීන්ගෙන් තොර බවත්,  විශාල වශයෙන් ජාත්යන්තර නීතිය කඩවී ඇතිබවට සාක්ෂි ඇති බවටත් වොෂින්ටනයේ රෙකමදාරුවෙන් පත් කෙරුන නම්බියාර් විසින් ‘පමනට කලින්’  කල ප්රකාශය ඔවුන්ගේ ආකල්ප හා ඉදිරි සැලැස්ම පිළිබඳ කෙරුන ඉඟියකි
මානව හිමිකම් කවුන්සිලය හරහා උඩඟු සිංහලයන්ට යුද අපරාධ චෝදනා එල්ල කිරීම ඇමෙරිකාවේ මීලඟ අභිප්රාය  බවට සැකයක් නොතිබිණ
Wikileaks
Marie Colvin and Sri Lanka War Crimes   

ලංකාවේ ඇමෙරිකානු මැදිහත්වීම (7)  රාජපක්ෂගේ සීතල යුද්ධය

මෑතකදී නිදහස ලද කුඩා ආසියාතික දූපතක පසුගාමී යැයි කියැවුන ජාතියක් මෑතක් වනතුරු අපරාජිත යයි සැලකුන ගරිල්ලා සංවිධානයක් මුළුමනින් විනාශ කිරීම ඇමෙරිකාවට මෙන්ම බටහිර යුරෝපයටද ගෙන දුන්නේ කෝපය මුසු මවිතයකි
මෙහිදී තම අභිමථාර්ථයන් හා උපදෙස් ලංකාවේ පාලකයන් විසින් නොසලකා හැරීම නිසා ඒ ඒ රටවල දමිල ප්‍රජාව හා ජාත්‍යන්තරය හමුවේද ඔවුනට සිදුවූ අවමානය සුළුපටු නැත
විජයග්‍රහන උලෙල ඇමතූ ජනාධිපති රාජපක්ෂ තුෂ්නිම්භූතව අසරනව සිටි දෙමල ප්‍රජාව සැනසීමට තැත් කලද, එල්ටීටීයේ බලපෑමට නතුවීම ගැන බටහිර රටවලට සෘජුවම ඇඟිල්ල දිගු කලේය
ඇමෙරිකාව ඇතුළු බටහිර ලෝකය ඩයස්පෝරාව සැනසීමට තැත් කලේ ලංකාවට යුද අපරාධ චෝදනා එල්ල කිරීම තුලිනි
තමාට කල අවමානයට පාඩමක් ඉගැන්වීමට ලැබෙන අවස්තාව එමඟින් ඔවුන් ලද ඵලදායී අතුරු ඵලයක් විය
සන්ඩේ ලීඩර් පුවත් පතේ මාධ්‍ය වෙදියෙකු වූ රුවන් පෙතියාගොඩ තමාට ජීවිත තර්ජන ඇති බව පවසමින් මැයි 26 දා ඇමෙරිකානු තානාපති කාර්යාලයෙන් රැකවරන ඉල්ලා සිටියේය
ඔහු ජනවාරියේදී අභිරහස් ලෙස මරා දැමුන පුවත් පතේ කතෘ ලසන්ත වික්‍රමතුංගගේ සමීපතමයෙකි
ඔස්ට්‍රේලියානු ද්විත්ව පුරවැසියෙකු වූ ඔහු පසුවදා ඔස්ට්‍රේලියාව බලා පිටත් කර හරින ලදී
එදිනම හමුදාපති සරත් ෆොන්සෙකා හා පොලිස්පති ජයන්ත වික්‍රමරත්න කියාසිටියේ සිරභාරයට පත් ත්‍රස්තවාදීන්ගෙන් ප්‍රශ්න කිරීමේදී එල්ල්ටීටීය හා රහසේ සබඳතා පැවැත්වූ දකුණේ පුද්ගලයන්ගේ නම් ලයිස්තුව හෙලිවී ඇති බවයි. පසුවදා රොසෑන් ඇන්ඩර්සන්, හා පෝද්දල ජයන්ත යන මාධ්‍යවේදීහූ ද ඇමෙරිකානු තානාපති නිලධාරීන් හමුවී විදෙස් දේශපාලන රැකවරණ පැතූ බව දේශපාලන නිලධාරී මූර් වොෂින්ටනයට යැවූ කේබල් පණිවුඩයේ සදහන් වේ
තෙදිනකට පසු පෝද්දල ජයන්ත මැර ප්‍රහාරයකට ලක්විය
ඒ පිළිබඳ කරුණු විමසූ ඇමෙරිකානු තානාපති නිලධාරීන්ට බැසිල් රාජපක්ෂ පැවසුවේ තම පක්ෂයේ මාධ්‍ය එකකයේ කලින් සෙවය කල ජයන්තට සිදුවූ විපත ගැන තමාද කණගාටු වන බවයි. එහෙත් යුද්ධය අතරතුර පෙන්නුම් කල හැසිරීම මඟින් ඔහු මහජනයාගේ සැකයට පාත්‍ර වී ඇති බවත් රජයට මහජන හැඟීම් පලනය කල නොහැකි බවත් හේ වැඩිදුරටත් කීය
උතුරේ අවතැන් වූවන් ගැන පෞද්ගලිකව සොයා බැලීම පිණිස ජුනි 10 දා ලංකාවට පැමිණී කැනඩාවේ ටොරොන්ටෝ පලාත නියෝජනය කල ලිබරල් පක්ෂ මන්ත්‍රීවරයකු වූ බොබ් රායි කටුනායක ගුවන් තොටුපලින් රටට ඇතුල්වීමට අවසර ලැබුනේ නැත
දමිල චන්ද වෙනුවෙන් විශාල උනන්දුවක් දැක්වූ ඔහු ලංකාවේ ගැටළුවට ප්‍රමාණවත් මැදිඟත් වීමක් නොකිරීම ගැන නිරතුරුව කැනඩා රජය විවේචනය කල අයෙකි
එල්ටීටීඊ මුදල් රැස්කිරීමේ ව්‍යාපාරවලට ඔහු සහභාගීවූ බවට චෝදනා තිබිණ
මේ පිළිබඳ විමසීමට කැනේඩියානු මහකොමසාරිස් ඇන්ජෙලා බොඩ්ගන් ආරක්ෂක ලේකම්ට දුන් ඇමතුමට ඔහු පිළිතුරු නුදුන්නේය
අනතුරුව ඈ යැවූ කෙටි පණිවිඩයට ලද ප්‍රතිචාරය සිත් රිදවන සුළු විය
“අපි ඔහුගේ පසුබිම ගැන දන්නවා
එල්ටීටීඊ හිතෙෂියෙකුට රටට ඇතුල්වෙන්න දෙන්න බැහැ”
අනතුරුව විදේශ ලේකම් කොහොන කැනෙඩියානු මහ කොමසාරිස් කාර්යාලයට දෙනුම් දුන්නේ කැනඩා පාර්ලිමෙන්තුවේ බොබ් රායි ව්සින් ලංකාවට එරෙහිව කල ප්‍රකාශ ඉල්ලා අස්කොට ගැනීමේ ප්‍රකාශයකට අත්සන් තැබීමට සූදානම් නම් පමනක් ඔහුට රටට ඇතුළු වීමට අවසර දිය හැකි බවයි. එහෙත් උතුරේ අවතැන් කලාප වලට යාමට ඔහුට අවසර දීම ආරක්ෂක අමාත්‍යාංශය දුෂ්ඨ ලෙස ප්‍රතික්ෂෙපකලේය
ඩයස්පෝරා නියෝජිතයකු ලෙස පැමිණි බව පැහැදිලිවම පෙනුන බොබ් රායි පෙරලා යන්නට ගියේය
ඊලඟ සතියේ එක්සත් ජාතින්ගේ මෙහෙවරේ ද්‍රවිඩ ජාතික රියැදුරන් දෙදෙනෙකුද සිරභාරයට ගන්න්නා ලදී
යුද සමයේ කොළඹට පුපුරන ද්‍රව්‍ය ප්‍රවාහනයට සහාය වීම ගැන ඔවුන් බලධාරින්එ සැකයට ලක්ව තිබිණ
උතුරේ ජන සංහාරයක් සිදුවීයැයි දමිල ඩයස්පෝරාව හා ඇතැම් කණ්ඩායම් ද මැසිවිලි නැඟුවද, රතු කුරුසියේ මතය වූයේ බොහෝ මානව හිමිකම් උල්ලංඝනය වීම් සිදු වුවද ජනසංහාරයක් (Genocide) සිදු නුවූ බවය
එපමණක් නොව ජුලි 14 දා ජිනීවාහි මානව හිමිකම් නියෝජිතයන්ගේ රැස්වීමේදී එය ලංකාවේ හමුදාව විටෙක පැසසුමට ලක් කලේ, සිවිල් වැසියන් ගැන මුළුමනින්ම නොතකා කටයුතු කලේ නම් ඔවුන්ට වඩාත් අඩු හානියකින් වඩාත් ඉක්මන් ජයක් ලබා ගැනීමට ඕනෑ තරම් අවස්ථාව තිබූ බව පෙන්වා දෙමිනි
සිවිල් වැසියන්ට හානි වන බවට තමන් කල දැනුම් දීම් වලින් පසුව හමුදාව ෂෙල්වෙඩි හා රොකට් ප්‍රහාර අත්හිටවූ අවස්ථා කොතෙකුත් ඇති බව රුතුකුරුසිය කීය
එහෙත් සහන සැලසීමේ වැඩ පිළිවෙලට බාධා කිරිම ගැන ලංකා රජය එහිදී දැඩි දෝෂ දර්ෂනයට ලක්විය
කෙසේ වුවද එහිදී මානව හිමිකම් නියෝජිතයන් අනතුරු අඟවා සිටියේ කොලඹ පාලනය තවදුරටත් කුපිත කරවීම තුලින් ලද හැකි එකම ප්‍රතිඵලය තම සහන සේවා කටයුතු වඩාත් බාධා එල්ල වීම පමණක් බවයි. නැගෙනහිර පලාතේ කටයුතු අත්හිටුවන මෙන් රතු කුරුසියට ආරක්ෂක අමාත්‍යාශයෙන් ආඥාවක් ලැබී තිබූ අතර පැවති තත්වය අනුව සියළු විදෙස් සහන සේවා සංවීධාන ඕනෑම මොහොතක රටින් පිටමන් කිරීමට බෙහෙවින් ඉඩ තිබිණ
මෙම තත්වය යටතේ අතීතයේ ක්‍රිස්තියානි මිෂනාරින් හා බාලදක්ෂ ව්‍යාපාරය හරහාද, වර්තමානයේ රාජ්‍ය නොවන සංවිධාන හරහාද විදෙස් රට වල් තුල කටයුතු නිරීක්ෂනය කරන එක්සත් ජනපදය හා ඇගේ ඇතැම් යුරෝපීය සහකරුවන් තුල හීලා කොට නොහෙන ලංකාවේ දරදඬු පාලනය වෙනස් කරලීමෙහි ලා ආශාවක් පහලවීම ස්වභාවිකය
ගැටළුව වූයේ දකුණේ අතිශය ජනප්‍රිය රාජපක්ෂට අභියෝග කල හැකි චරිතයක් එකල ලංකා දේශපාලනය තුල නොසිටීමය
රනිල් වික්‍රමසිංහගේ සමීප මිතුරෙකු වූ ලලින් ප්‍රනාන්දු හා ජෝන් අමරතුංග ගේ බෑනා වූ දිනේෂ් වීරක්කොඩි ඇමෙරිකානු තානාපති කාර්යාලයේ දේශපාලන මුළාදෑනියා හමුවූයේ මේ තත්වය යටතේය
රාජපක්ෂ රජය තවමත් යුද්ධාවසානයේ මධුසමය ගෙවමින් සිටියද එය ඉක්මනින්ම අවසන් වනු ඇතැයි එහිදී ඔවුහු අපේක්ෂාව පලකලහ
“ලංකාවෙ මිනිස්සුන්ට දේවල් අමතක වෙන්න වැඩි කලක් යන්නෙ නෑ” වීරක්කොඩි කීය
එහෙත් ගැටළුව වූයේ සුදුසු විපක්ෂ අපේක්ෂකයා කවුරුන්ද යන්නයි
රාජපක්ෂ සමඟ තරඟ කොට රනිල්ට ජය ගත නොහෙන බව සියල්ලෝ පිළි ගත්හ
වීරක්කොඩි එහිදී  විශ්වාසය පල කලේ රනිල්ට වඩා එස් බී දිසානායක අපේක්ෂකත්වයට සුදුසු බවයි. ඇමෙරිකානුවන් දුටු අන්දමට එස්. බී දිසානායක සැහැල්ලු පැවතුම් ඇති ක්‍රියාශීලී පුද්ගලයෙකි
ජුලි 24 දා සැහල්ලු කමිසයකින් හා සරමකින් සැරසී පාවහන් රහිතව උඩ පනිමින් පඩිපේලි බැස විත්  තානාපති නිලධාරීන් හමුවූ ඔහු කතා බහ අතර තුර විටෙක අවානක් අතට ගෙන මැස්සන් හඹා ගියේය
රනිල් හා කරු යන දෙදෙනාම මහජනයා අතර ජනප්‍රිය නැති බව කී හේ එජාප අපේක්ෂකයා ලෙස ඉදිරිපත් වීමට සූදානම පල කොට සිටියේය
ජුලි අගදී චීන සංවර්ධන බැංකුව (Chinese Development Bank) ශ්‍රී ලංකා මහ බැංකුවේ ඩොලර් මිලියන 25ක තැන්පතුවක්  විවෘත  කරමින් ලංකාව හා සමීප ආර්ථික සබඳාවකට මුල පිරීය
ආයෝජන මණ්ඩලය (BOI) අමෙරිකාවෙන් ද ඒ හා සමාන වටිනාකමක ආයෝජන අපේක්ෂා කලද එය ඵල නොදැරුනේ රාජ්‍ය අනුග්‍රහය ලත් දැවැන්ත චීන සමාගම් සමඟ කරට කර සිටීමෙහිලා අපොහොසත්  ඇමෙරිකානු පුද්ගලික ආයෝජකයන් බේ වන විට අධෛර්යයට පත්ව සිටටීම හේතුවෙනි
යුද්ධයට අනලස්ව සහාය පල කල  චීනය කෙමෙන් කෙමෙන් ලංකාවේ ආර්ථ්ක එකාධිකාරය අත්පත් කොට ගනිමින් සිටියාය
(මෙය රුසියාව අද සිරියාවේ අනුගමනය කරමින් සිටින පිළිවෙතට සමානය) යුද්ධයෙන් පසු බොහෝ ඉදිකිරීම් කොන්ත්‍රාතු හිමිවූයේ චීන සමාගම් වලටයි
ලතින් ඇමෙරිකාවේ දී සාර්ථක ලෙස අත්හදා බැළුන ආර්ථික පීඩනය යොදා දෙශපාලන අරමුණු ඉටු කොට ගැනීමේ සම්ප්‍රදායික වොෂින්ටන් පිළිවෙත ලංකාවේදී ඒ හැටි සාර්ථක නොවීමට මෙම  චීන මැදිහත් වීම බොහෝ දුරට බලපෑ බව පෙනේ
මෙම තත්වය පාලනයේ ඉක්මන් වෙනසක් දැකීමේ ස්වභාවික  අමෙරිකානු ආශාව තීව්‍ර අභිලාෂයක් බවට පත් කලාට නිසැකය
එහෙත් එය එතරම් පහසු නොවන බව පෙනී ගියේ අගෝස්තු 8 දා පැවති පලමු පශ්චාත්-යුද මැතිවරනයේ ප්‍රතිඵලයයි
රාජපක්ෂ සෙසු විපක්ෂ කණ්ඩායම් අභිභවමින් ඌවේ දැවැන්ත ජයග්‍රගනයක් ලබා ගත් අතර උතුරේ පැවැති  සීමිත නාගරික මැතිවරණ වලදී පමණක් එල්ටීටීඊයේ දේශපාලන අනුප්‍රාප්තිකයා ලෙස ඉදිරිපත් වූ දෙමල ජාතික සන්ධානය ඉදිරියෙන් සිටියේය
වඩාත් විශේෂිත කරුණ වූයේ පුරා හතලිස් වසරක් තමාට ආවේණික ජාතිකවාද් දේශපාලනය අතහැර උතුර යලි ගොඩනැඟීම හා ජනවාර්ගික ගැටළුවට දේශපාලන විසඳුමක් ලබාදීම යන වඩාත් ලිබරල් වාදී මැයෙන් මැතිවරනයට තරඟ කල ජවිපෙට ඒ තාක් තම දැවැන්ත බලකණුවක් වූ මොනරාගල දිස්ත්‍රික්කයෙන් එවර ඉතා අඩු ඡන්ද ප්‍රමානයක් වාර්තා කිරීමයි
ඡන්ද විමසීමට පැය කිහිපයකට පොරොතුව එල්ටීටීඊයේ අවසන් ඉහල නායකයා මෙන්ම සැපයුම් ප්‍රධානියා වූ  කුමාරන් පත්මනාදන් හෙවත් කේපී මැලේසියාවේදී ශ්‍රීලංකා බුද්ධි අංශ විසින් විස්මය ජනක ලෙස පැහැර ගනු ලැබ ජීවග්‍රහයෙන් කොලඹට රැගෙන ගෙන ඒමේ පුවතද මෙම මැතිවරණ ප්‍රථිඵලයට කල බලපෑමද බැහැර කල නොහේ
පුදුමයකට මෙන් අග්නිදිග ආසියාතික පාතාලයේ පුළුල් ඒජන්ත ජාලයක් මෙහෙයවූ සීඅයිඒ සංවිධානය පවා මෙම ජාත්‍යන්තර මෙහෙයුම ගැන කලින්  දැන නොසිටීයේය
Chamara Siriwardene
Sources
Wikileaks
AFP - May 24, 2011 UN tried 'to help Tamil Tigers flee'
report
Chinese investments in Asia

ලංකාවේ ඇමෙරිකානු මැදිහත් වීම (08)  - යුද අපරාධ වාර්තාව  
     
ලොව පුරා ඇමෙරිකානු උවමනා එපාකම් වලට අකුල් හෙලන්නන් පිළිබඳ දැඩි ස්ථාවරයක් දැරූ රාජ්‍ය ලේකම් හිලරි ක්ලින්ටන් සැප්තැම්බරයේදී කොළඹ තානාපති කාර්යාලයට විශේෂ ඊ මේල් පණිවුඩයක් එව්වාය
එමඟින් කියැවුනේ සුපරීක්ෂා කාරී කඳවුරු තුලට ගාල් කොට සිටින දමිල සිරකරුවන්ට හැකි ඉක්මනින් නිදහස ලබා දෙන මෙන් ලක් රජයට බලපෑම් කලයුතු බවයි. එළිමනහ් කඳවුරු තුල සිටින ඔවුන් එළෙඹෙන ඊසාන දිග මෝසම නිසා දැඩි අපහසුවට පත්වනු අතැයි ඩයස්පෝරාව විසින් ඈ දැනුවත් කරනු ලැබ තිබිණ
සැම්තම්බර් 17 දා අක්තපත්‍ර භාර දීම සඳහා පැමිණි නව ඇමෙරිකානු තානාපතිනි පැට්‍රීෂියා බියුටනිස්ට අසන්නට ලැබුනේ ඈ හා පෞද්ගලික කතාබහක නිරත වීමට ජනාධිපතිවරයා අපේක්ෂා කරන බවයි. නිල කටයුතු හා චාරිත්‍ර වාරිත්‍ර වලින් අනතුරුව ඇරඹුන මෙම සංවාදයට බෝගොල්ලාගම හා ජනාධිපති ලේකම් වීරතුංගද සහභාගී වූහ
නොසන්සුන්ව සිටි රාජපක්ෂ අමනාපයට පත්ව සිටි සෙයකි
“බුෂ් ජනාධිපති තුමා අපිව පෞද්ගලිකව උනන්දු කරා ත්‍රස්තවාදය පරාජය කරන්න කියල, නමුත් දැන් ඔය ගොල්ල ලංකාව යුද්ධ කරපු විදියෙ වැරදි හොයනව. බලන්න මේ රාජ්‍ය දෙපාර්තමේන්තු යුද අපරාධ වර්තාවෙ ලියල තියෙන්නෙ මොනවද කියල
”
“වාර්තාව ඉල්ල තියෙන්නෙ කොන්ග්‍රස් එකෙන් ජනාධිපතිතුමනි
ඒකෙ අඩංගු සියළු කරුණු ගැන අතිරේක ලේකම් බ්ලේක් විදේශ ඇමති තුමා සමඟ කලින් සාකච්ඦා කරලයි තියෙන්නෙ
අනික ඒක සභාගත කිරීමත් අපි මාසයකින් කල් දැම්මා
මේ වෙලාවෙ වඩාත් වැදගත් වෙන්නෙ අවතැන් කඳවුරු වල සිටින අය වහා සිවිල් සමාජයට මුදා හැරීමයි
” තානාපතිනිය කීවාය
“ඔය කියන තරම් ඉක්මන්ට එයාල පදිංචි කරවන්න බැහැ
බිම්බෝම්බ ඉවත් කරන්න ඕන
යටිතල පහසුකම් හදන්න ඕන
(2010) ජනවාරිය වෙනකොට නම් සීයට හැත්තෑවක් විතර අවතැන් කඳවුරු වලින් ඉවත් කරන්න පුළුවන් වේවි
”
“ඉවත් කරන අය යවන්නෙ ගෙවල් වලටද නැත්නම් නැත්නම් ආසන්න ප්‍රදෙශ වල හදන කඳවුරු වලටද
” සහන සේවා කණ්ඩායම් වලට නිරීක්ෂන සීමාවන් ගෙන් එපිටට ඔවුන් රදවනු ඇත්දැයි සැකය එක්සත් ජාතීන් තුල ඇත්තේ කලක පටන්ය
“තම තමන්ගෙ ගෙවල් වලට,” බෝගොල්ලාගම කීය
එහෙත් රාජපක්ෂගේ එතනින් දෝස්මුරය අවසන් වූයේ නැත
“සුනාමිය වෙලාවෙ NGO 3000ක් ලංකාවට ආව. සමහරු LTTE යට එකතුවෙලා වැඩකරා
එහෙම වෙලත් අපි තවමත් NGO 50 කට එක්සත් ජාතීන් යටතෙ රටේ ක්‍රියාත්මක වෙන්න අවසර දීල තියනව. මෝසම ගැන දන්න නිසා තමයි අපි කලින්ම කිව්වෙ රැදවියන්ට ස්ථිර ගොඩ නැගිලි හදන්න ඕන කියල
ඒත් UN එක දුන්නෙ තාවකාලික කූඩාරම්
දැන් කියනව මෝසමෙන් රැදවියොන්ට පීඩා වෙනව කියල”
මැණික් ෆාම් කදවුරේ ස්ථිර ගොඩ නැගිලි තනන ලෙසට රජය කලින් කල යෝජනාව එක්සත් ජාතීන් ප්‍රතික්ෂෙප කලේ ස්ථිර සිරකඳවුරක් ගොඩනැඟීම සඳහා දායක වීමට නොහැකිය යන පදනම මතය
අවතැන් වූවන් අරබයා නෙගෙන ඕනෑම ගැටළුවකදී නිදහසට කරුණක් ලෙස මෙය උළුප්පා දැක්වීමට මෑතක සිට ලංකාව අමතක නොකල බව තානාපතිනිය දැන සිටියාය
“අනිත් කාරණය ත්‍රස්තවාදය විරුද්ධ අපේ යුද්දය තාම ඉවර වෙලා නැහැ
අදත් ඔවුන් පිටරවල අරමුදල් එකතුකරනවා කිසිම බාධාවක් නැතුව. ඇමෙරිකාව ඉන්න රුද්‍රකුමාරන් එයින් එක්කෙනෙක්
බටහිර ඉඳන් අපිව විවෙචනය කරන ඔය ඩයස්පෝරාකරයො කවුරුවත් අවුරුදු ගානකින් ලංකාවට පය ගහලවත් නැහැ
”
තානාපතිනිය සාකච්ඡාව තුලින් ඇතිකොටගත් හැඟීම නම් කතාබහ ඉතා සුහද වාතාවරණයක් යටතේ සිදුවුවද සිය ස්ථාවරය වෙනස් කිරීමෙහිලා සූදානමක් රාජපක්ෂ තුල නැති බවය
කෙසේ වුවද සත් දිනකට පසු අතිරේක ලේකම් බ්ලේක් ලංකාවේ ආරක්ෂක ලේකම් සමඟ කල සංවාදය වඩාත් යහපත් විය
“අපිට පොඩි කාලයක් දෙන්න
මටත් ඕන ඉක්මනට මේ මිනිස්සු ගම් බිම් වල පදිංචි කරවන්න තමයි
කඳවුරු ඇතුලෙ හැමෝම ගැන ඇහැ ගහගෙන ඉන්න අමාරුයි
හිටපු එල්ටීටීඊ කාර්යො මිනිස්සුන්ගෙ ඔලුවලට විෂබීජ දානව. යලි පදිංචි කරාම මේ ප්‍රශ්න අඩුයි” තෙමේද ඇමෙරිකානු පුරවැසියෙකු වූ ගෝටාහය රාජපක්ෂ කීය
එදිනම විදේශ ඇමති බෝගොල්ලාගම හමුවූ රාජ්‍ය දෙපාර්තමෙන්තුවේ අතිරේක ලේකම් බෲන්ස්, දිවිපාර්ශ්වික සහයෝගිතාව දියුණු කොට ගැනීම සදහා ඇමෙරිකාව සූදානම් මුත් පළමුව අවතැන්වූවන් වටා එතී ඇති ‘කටු කම්බි බාධක’ ඉවත් කල යුතු බව පෙන්වා දුන්නේය
මින් අදහස් කෙරුනේ අවතැන් වූවන්ගේ ගමන් කිරීමේ නිදහසයි
“ මගේ ගෙදර තාප්පෙ වටෙත් කටුකම්බි තියනවා” බෝගොල්ලාගම පැවසුවේ උපහාසයෙනි
“අපිත් ඒ මිනිස්සු තියාගෙන ඉන්නෙ කැමැත්තෙන් නෙවෙයි, යවන්න තැනක් නැති කමට
හැමතැනම බිම්බෝම්බ
තියන නිෂ්ක්‍රිය කරන යන්ත්‍ර ගණන මදි
කරුණාකරල මේව තෙරුම් ගන්න ”
“අමෙරිකානු රජය ඩොලර් මිලියන 6ක් දීල තියනව NGO හතරකට මේව ඉවරයක් කරන්න” බෲන්ස් මෙහිදී සිහිපහ් කලේය
“එයාලගෙ වැඩ කමකට නෑ” ලංකාවේ විදේශ ඇමති NGO හතරට දෙහි කපන්නට විය
කොළඹ රජයට මේ දිනවල රාජ්‍ය නොවන සංවිධාන අරහං බව බෲන්ස් දනී
අනතුරුව බෝහොල්ලාගම යුද අපරාද වාර්තාව ගැන කරුණු විමසන්නට විය
තවදුරටත් පඳුරට ගල් නොගැසූ ඔහු මෙවර කෙලින්ම හාවා ඉලක්ක කලේය
“මේව ලියල තියන විදියට පේන්නෙ ඇමෙරිකාව ලංකාව එක්ක ලොකු තරහකින් ඉන්නව වගේනෙ
මේ තරං වෙනස් කම් කරන්න  මොකද්ද අපි ඔහෙලට කරපු වැරැද්ද
අනිත් අතට අමෙරිකාවෙ දෙමල කණ්ඩායම් නම් එල්ටීටීඊ එක එක්ක සෘජු සම්බන්ධකම් පවත්වනවා
”  ”
වාර්තාව පිලියල කෙරෙන්නේ කොන්ග්‍රසය ඉල්ලා සිටි ආකෘතියට බව පැවසූ බෲන්ස්  එහි දෙපාර්ශවය විසින්ම කල අපරාධ අන්තර්ගත වන බව කීය
එහි අරමුණ අදාල කාලසීමාව තුල ඇමෙරිකාවට එකී කලාප වලට ප්‍රවේශ නොතිබූ බව පැහැදිලි කිරීමයි
අවසානාවකට මෙන් වාර්තාවේ දල පිටපතක් බෲනින් අත තිබුනෙද නැත
මෙම වාර්තාව මත පදනම් නොවී ලංකාව තමා විසින්ම මෙම චෝදනා විමර්ශනය නොකරන්නේ මන්දැයි හේ  බෝගොල්ලාගම ගෙන්විමසා සිටියේය
බෝගොල්ලාගමගේ පිළිතුර වූයේ ලංකාව හැකි සියළු දේ කරන බවයි. එහෙත් යුද අපරාධ වාර්තාව නිසා රට යථා තත්වයට පත් කිරීමේ වැඩපිලිවෙලට බාධා වනු අඑතැයි ඔහු බෲන්ස්ට අනතුරු ඇඟවීය
සැප්තැම්බර් 30 දා නව තානාපතිනිය මැල්කම් රන්ජිත් අගරදගුරු තුමා බැහැදුටුවාය
අවතැන් වූවන් වෙනුවෙන් පෙනී සිටි කතෝලික සභාව යුද්දය අතර තුරදී සාම සකච්ඡා වෙනුවෙන් පෙනීසිටීම නිසා මෙකල බෞද්ධ ජාතිකවාදීන්ගේ අමනාපයට ලක්ව තිබිණ
කෙසේ වුවද අගරදගුරු තුමා තානාපතිනියට අනතුරුඅඟවා සිටියේ යුද අපරාධ වාර්තාව මඟින්  රාජපක්ෂ පාලනය දුර්වල කිරීමට තැත් කිරීම රටේ ප්‍රජාතන්ත්‍රවාදයට හානිදායක වනු ඇති බවය
මධ්‍යස්ථ පුද්ගලයකු වන රාජපක්ෂ සීමාන්තික ජාතිකවාදී කොටස් වල බලපෑමට ලක්ව සිටින බව සැබෑ වුවද මේ මොහොතේ රාජපක්ෂ නොමැති ලංකාව එකම අවුල් ජාලයක් වනු ඇති බවත් පැට්‍රීෂියා බියුටනිස්ට පැහැදිලි කොට දෙන ලදී
මේ මොහොතේ යුද අපරාද පසුපස එලැවීම බූමරංගයක් වනු ඇතැයි තමාටද පෙනීයන බවත්, පවතින තත්වය අනුව රටේ පාලනය වඩාත් අන්තගාමී ජාතිකවාදී කොටස් අතට පත්වුවහොත් එහි ප්‍රතිඵලය වඩාත් භයානක විය හැකි බවත් පසුවදාම ඈ වොෂින්ටනයට ලියා යැව්වාය
එදින සවස්වරුවේ සිට රෑබෝ වනතුරුම තම වැඩභාරගැනීම වෙනුවෙන් මහා සාදයක් පැවැත්වූ තානාපතිනියට පසුවදා උදේ අසන්නට ලැබුනේ රජයේ පාර්ශ්ව කරුවකු වූ ජාතික හෙල උරුමය කොලඹ ඇමෙරිකානු තානාපති කාර්යාලය ඉදිරි පිට රාජ්‍ය දෙපාර්තමේන්තුවේ යුද අපරාධ වාර්තාවට එරෙහිව උද්ඝෝෂණයක් පැවත්වන බවයි.  විශේෂත්වය වූයේ පෙරදින සවස සාදයට සහභාගී වූවන්ද එහි අමෙරිකානු විරෝධී සටන්පාඨ කියනු දක්නට ලැබීමය
යුද අපරාධ වාර්තා නිකුත් කිරීමට පෙරදින, එනම් ඔක්තෝබර් 02 දා සවස ලද හදිසියේම විදේශ අමාත්‍යාංශයට කැඳවනු ලැබූ ඇමෙරිකානු තානාපතිනියට පෙනුනේ විදේශ ඇමති බෝගොල්ලාගම කෝපයෙන් රතුවී සිටි බවයි. ලිංගික හිංසනය ලංකාවේ සිවිල් යුද්දයේදී අවියක් ලෙස භාවිත කොට ඇතැයි පෙරදින රාජ්‍ය ලේකම් හිලරි ක්ලින්ටන් එක්සත් ජාතීන් අමතා කල කථාව දැඩි ලෙස හෙලා දුටු බෝගොල්ලාගම තම මිත්‍ර ජාතියක් ලෙස සලකනු ලබන ඇමෙරිකාව මීට වඩා කරුණු කාරණා සොයා බලා කතා කලයුතු බව කීය
හිලරි ක්ලින්ටන්ගේ ගේ ප්‍රකාශයට විරෝධය පල කරමින් හා චෝදනා වලට පදනම් වූ සාක්ෂි ඉල්ලා  බෝගොල්ලගම ඇමෙරිකානු රජයට නොනිල රාජ්‍යතාන්ත්‍රික තුණ්ඩුවක්ද (Aide Memoire) භාර දුන්නේය
තානාපතිනියට පවා හැඟී ගියේ යුද අපරාද වාර්තාව මත ලංකාව තුල දුර්වල ව තිබූ ඇමෙරිකාවේ විශ්වාසනීත්වය මේ සිද්ධිය නිසා වඩාත් බොඳ වී ගිය බවකි
මේ තත්වය මත ලංකාවේ සිවිල් යුද්ධයේදී එවන් අපරාධ සිදුව ඇති බවට සාක්ෂි තමා සතුව නැති බව පිලිගැනීමට ඔක්තෝබර් 05 දා රාජ්‍ය දෙපාර්තමේන්තුවට සිදුවිය
ඔක්තෝබර් 09 කොලඹ රජය භාණ්ඩාගාරයෙන් රුපියල් බිලියන 33.8 ක අතිරේක ආරක්ෂක අයවැයක් ඉල්ලා සිටියේ දේශපාලන විසඳුමක් කෙරේ කොළඹ රජය තුල වූ කැපවීම ගැන බටහිර තුල වූ සැක සංකාඋත්සන්න කරමිනි
අවතැන් වූවන් 250,000 සිටියදී, හමුදා ප්‍රතිසංවිධානය කිරීමට විරෝධය පලකල ඇමෙරිකානු රාජ්‍ය ලේකම් හිලරි ක්ලින්ටන් තීරණය යලි සලකා බලන මෙන් ලංකාවෙන් ඉල්ලා සිටියාය තම අරමුණ වූයේ 210,000ක් වූ සක්‍රිය බල ඇණිය සියයට දහයකින් වැඩි කිරීමත්, යුද්ධයෙන් ක්ෂය වී ගිය යුද වත්කම් ප්‍රතිෂ්ඨාපනය කිරීමත්, අනාගත ආරක්ෂක උපාය මාර්ගික වැඩසහනට අවශ්‍ය ප්‍රාග්ධන වියදම් සපයා ගැනීම බව රජය කියා සිටියද, මෙම හදිසි අතිරේක ආරක්ෂක අයවැය තුල ගැබ්වූ වැදගත් දේශපාලන අරමුණක් තිබූ බවද පෙනී ගියේ පසුවදා තම බලකොටුව වූ ජාතික වාදී දකුණේ පැවති පලාත් මැතිවරණයෙන් සියයට හැට හතක බහුතරයක් ලබා ගැනීමට රාජපක්ෂ සමත්වීම හේතුවෙනි
අනිත් අතට ඔහු විසින් අපේක්ෂිත සියයට හැත්තෑ පහකට වැඩි බහුතරය මැතිවරණ ප්‍රතිඵලය මඟින් පිළිබිඹු නොවීම මඟින් පෙන්නුම් කල යථාර්ථය නම් යුද ජයග්‍රහනයේ මධු සමය දැන් දැන් පහවෙමින් පැවති බවයි.  ජනාධිපති රාජපක්ෂ හා හිටපු හමුදාපති ෆොන්සේකා අතර යම් මතබේදයක් පැන නැඟී තිබූ බව ප්‍රකට කරුණක් වූ අතර මේ තමා හමුදාව අමතන අවසන් අවස්තාව විය හැකි බව ජනරාල් ෆොන්සෙකා විසින් ඒ සතිඅන්තයේ කල කතාවකින් ඉඟි කොට තිබිණ
ඔක්තෝබර් 14 දා මුල් වරට නව ඇමෙරිකානු තානාපතිනිය හමුවූ රනිල් වික්‍රමසිංහ අවතැන් වූවන් අරබයා සහ වන්නියේ සිංහල ජනපද ඇතිකිරීමට රජය අනුගමනය කරන ක්‍රියාකලාපය දැඩිව හෙලා දුටු අතර යෝජිත යුද අපරාධ වාර්තාවේ අඩංගු කරුණු පිළිබද කොන්ග්‍රසය විසින් රජයෙන් කරුණු විමසා විභාග කල යුතු බවට යෝජනා කලේය
රජය දකුණේදී දැවැන්ත මැතිවරණ ජයක් ලබනු ඇතැයි බියෙන් පසුවූ හේ  ප්‍රථිඵලය ගැන  තෘප්තිමත්ව සිටියේය
ඔක්තෝබර් 19 දා තානාපතිනය හමුවී බැරැක් ඔබාමාට යැවීම පිණිස ලිපියක් භාර දුන් TNA නායක සම්පන්තන් ද රාජපක්ෂ පාලන දැඩි ලෙස විවේචනය කලේය
යුද අපරාද පිලිබඳ බොහෝ මැසිවිලි නැඟුවද හිටපු හමුදාපති සරත් ෆොන්සෙකා පිළිබඳ ඔහු දැන් මධ්ය්ස්ථ ආකල්පයක් දැරූ බව එහිදී කැපී පෙණින
ෆොන්සේකා විපක්ෂය සමඟ සබදතා පවත්වන බවත්, ඉදිරි චන්දයකදී  ඔහු රාජපක්ෂට විශාල අභියෝගයක් වනු ඇති බවත් හේ ඉතා පරෙස්සම් සහගත ලෙස පිළිගත්තේය
ඔබාමාට යැවුන ඔහුගේ ලිපියෙන් ඉල්ලා තිබුනේ  අවතැන් වූවන් යලි පදිචි කරවීමට යුද අපරාධ විමර්ශනය කිරීමට හා සම්ප්‍රදායික දමිල නිජ බිම් වල සිංහලයන් පදිචි කිරිම වැලැක්වීමට මැදිහත් වන ලෙසයි
දෙදිනකට පසු යුද අපරාද වාර්තාව වොෂින්ටනයේ ලංකා තානාපති ජාලිය වික්‍රමසූරියට භාර දෙන ලදී
එහෙත් ලංකාවේ විදේශ ඇමතිට එහි පිටපතක් භාරදීමට කොළඹ තානපතිනිය දැරූ සෑම උත්සාහයක්ම ව්‍යවර්ථ විය
කිසිවෙකු වාර්තාව භාරගැනීමට ඉදිරිපත් නොවීම ඊට හේතුවයි. යුද අපරාධ වාර්තාව දැඩි ලෙස විවේචනය කල සති අන්ත පුවත් පත් එවන් නිගමන වලට එලැඹීමට ඇමෙරිකාවට ඇති අයිතිය ගැන ප්‍රශ්න කලහ
රජයෙන් පලවූයේ අලස නිහඬතාවකි
වාර්තාව ගැන තවදුරත් අප්‍රසාදය පලකල බෝගොල්ලාගම කෙසේවුවද එහි කරුණු අධ්‍යයනය කිරිමට කමිටුවක් පත් කරනු ඇතැයි  කියා සිටියේය
මේ වනවිට ඉක්මන් ජනාධිපතිවරනයක් අපේක්ෂාවෙන් සිටි ලංකාවේ දල ජාතික නීෂ්පාදිතය සියයට පහකි
එහි මූලික ගැටළුව වූයේ බෙදීයාමේ විෂමතාවයයි
ඒකපුද්ගල ආදායම අතින් දකුණු ආසියාවේ දෙවන තැන දැරුවද ආර්ථිකයට වැඩිම දායකත්වයක් සැපයුනේ කොලඹ ඇතුළු බටහිර ප්‍රදේශ වලිනි
දකුන හා ඌව සාපේක්ෂව පසුපසින් වූ අතර උතුරු නැගෙනහිර තත්වය දුක්බර විය
තම නිර්යාත වලින් සියයට හතලිස් තුනක් සැපයූ ඇඟළුම් නිෂ්පාදන සදහා වූ ප්‍රධාන වෙළඳ පොල වූ   බටහිර ලෝකය සමඟ මානව හිමිකම් ගැටළුව මත මතබේද ඇතිකොටගෙන සිටි ලංකාව GSP බදු සහනය අහිමි වීමේ අවදානමටද මුහුන පා සිටියාය
ඈ මෙම තත්වයට මුහුන දිමට අදහස් කලේ චීනය, ඉරානය හා ලිබියාව වැනි බටහිර විරෝධී රටවල් හා සහජීවනයෙනි
නොවැම්බර් 06 දා ඇමෙරිකානු තානාපතිනිය මුල්වරට හමුවූ ජවිපෙ මන්ත්‍රී විජිත හෙරත් කියා සිටියේ නව දැක්මක් තුලින් රාජපක්ෂ පාලනය මැතිවරනයකින් පැරදවීම තම පක්ෂයේ ඉලක්කය බවයි. එහෙත් ඔවුන් මෑතක් වනතුරුම නියෝජනය කල  සිංහල ජාතික වාදී චන්ද පදනම රාජපක්ෂ ව්සින් ඩැහැගෙන සිටි තත්වයක් තුල මේ තක්සේරුව ගැන සාකයෙන් පසුවූ ඇමෙරිකානුවෝ ජනපතිවරණය වෙනුවෙන් ජවිපෙය එජාපය හා සන්ධානයකට එලැඹෙන්නේදැයි විමසා සිටියහ
හේරත්ගේ පිළිතුර වූයේ එක පතේ කෑම අසීරු මුත් හවුලේ කෑම පිසීමට තමා සූදානම් බවයි (march separately and fight together)
උතුරේ ජනයාගේ දේශපාලන අයිතිවාසිකම් හා ආර්ථික සහන යන මැයෙන් තමා දියත් කරන ජනාපතිවරණ සටනේ ,  බොහෝ දුරට තම අපේක්ෂකයා ජනරාල් ෆොන්සේකා විය හැකි බව පැවසූ ජවිපෙ සභිකයා එමඟින් විශාල සිංහල චන්ද ප්‍රමාණයක් ආකර්ශනය කරගැනීමට හැකි වනු ඇතැයි විශ්වාසය පල කලද, දමිල හා මුස්ලිම් චන්දදායකන්ට ෆොන්සෙකා ආකර්ශනීය අපේක්ශකයකු නොවන බවද පිළිගත්තේය
ජවිපෙය එ දිනවල ෆොන්සේකා දිනා ගැනීමට වලි කන බව සම්පන්තන් විසින් තානාපති කාර්යාලයට කලින් හෙලි කොට තිබිණ
මේ හේතුව  නිසා අවතැන් වූවවන්ගේ ගැටළුවේ සිට උතුරට දේශපාලන විසඳුමක් දක්වා ඇමෙරිකානු ස්ථාවරය හා සමාන අදහස් දැරූ ජවිපෙය යුද අපරාධ පරීක්ෂනයක් සදහා තවදුරටත් විරුද්ධ විය
විභාග කොට තහවුරු නොකරගන්නා තාක් සියළු චෝදනා  ආරක්ෂක ලේකම් මත පවරා ෆොන්සෙකා  නිදොස් කොට දැක්වීම දේශපාලන වශයෙන් කල නොහැකි දෙයක් නොවීය
අනාගතය විසින් පෙන්නුම් කලේ ෆොන්සෙකා මෙම අවස්ථාවෙන් උපරිම ඵල නෙලාගත් බවයි.
තෙමේද එක්සත් ජනපද පුරවැසියකු වූ ෆොන්සෙකාගෙන් යුද අපරාද සම්බන්ධව ප්‍රශ්න කිරීමේ සූදානමක් ඇමෙරිකානු දේශීය ආරක්ෂක දෙපාර්තමේන්තුව (DHS) තුල ඇතැයි පැතිර යන ආර්ංචිය පිළිබඳව විජිත හේරත් විෂේශයෙන්  විමසා සිටියේ, එමඟින් තම මැතිවරණ සැලසුම් වියවුල් වනු ඇති බවට මැසිවිලි නඟමිනි
තානාපතිනිය ඇති කොටගත් පෞද්ගල්ක හැඟීම නම් ඒ වන විට ඇමෙරිකාවේ සංචාරයක යෙදි සිටි  ෆොන්සෙකා යම් හෙයකින් රඳවාගනු ලැබුවහොත් තානාපති කාර්යාල ඉදිරිපිට තවත් උද්ඝෝෂනයක් බලාපොරොත්තු වීය හැකි බවයි. එමෙන්ම මෙමඟින් සිද්ධිය මැතිවරණය සඳහා සූදානම් වන පාර්ෂ්වයන් තම දේශපාලන ප්‍රතිලාභ යොදා ගැනීමට තැත් කරන්නේය යන සැකයද ඇමෙරිකානුවන් තුල තිබිණ
මන්ද යත්  දේශීය ආරක්ෂක දෙපාර්තමේන්තුවට (DHS) දෙන ප්‍රකාශය ඉතා රහසිගතව ලබා දිමේ අවස්ථාව තිබියදීත් එම තොරතුර ලංකාවේ මාධ්‍ය වෙත ලබා දී මහා කලබගෑනියකට මුල පුරන ලද්දේ ජනරාල්වරයා විසින්ම බවට කිසිදු සැකයක් නුවූ නිසාය
Chamara Siriwardene
Sources
Wikileaks- Diplomatic Cables (Library of US Diplomacy)
Tamil Guardian "IMF 'objected' to Hillary Clinton intervention on Sri Lanka in 2009"
6 July 2015.
Sangam
ඇන් හැතවේ 
 ඇන් හැත්වේ(1556   - 1623 අගෝස්තු 6) ඉංග්‍රීසි කවියෙකු, නාට්‍ය රචකයෙකු සහ නළුවෙකු වූ විලියම් ෂේක්ස්පියර්ගේ බිරිඳයි
ඔවුන් විවාහ වූයේ 1582 දී ය
ඒ වනවිට ඔහුට වයස අවුරුදු 18 ක් හා ඇයට අවුරුදු 26ක් වූවාය
ඇය තම ස්වාමිපුරුෂයාට වඩා අවුරුදු හතක් ජීවත් වූවාය
නෛතික ලියකියවිලි කිහිපයකින් ඔබ්බට ඇය ගැන දන්නේ අල්ප වශයෙනි, නමුත් ෂේක්ස්පියර් සමඟ ඇයගේ පෞරුෂය හා සම්බන්ධතාවය බොහෝ ඓතිහාසික සහ නිර්මාණාත්මක ලේඛකයින්ගේ සමපේක්ෂනයට ලක්ව ඇත
ජීවිතය 
හැත්වේ හැදී වැඩුණේ එංගලන්තයේ වෝර්වික්ෂයර් හි Stratford-upon-Avon (ස්ට්‍රැට්ෆර්ඩ්-ඔන්- ඒවන්හට බටහිර දෙසින් පිහිටි ෂොටරි නම් ගම්මානයේ ය
ඇය හැදී වැඩී ඇත්තේ ෂොටරි හි හැතවේ පවුලේ ගොවිපොළේය
එමෙන්ම දැන් එය ගමේ ප්‍රධාන සංචාරක ආකර්ෂණයකි
ඇගේ පියා, රිචඩ් හැතවේ සුලු ගොවියෙකි
තම දියණියට “විවාහ වන දිනයේ”දී මාර්ක්ස් දහයක් නැතිනම් පවුම් හයක්, සිලිං දහතුනක් සහ පැන්ස හතරක්  ගෙවිය යුතුව තිබියදී,ඔහු 1581 සැප්තැම්බරයේදී මිය ගියා
ඇගේ පියාගේ අභිමතය පරිදි ඇගේ නම "ඇග්නස්" ලෙස ලැයිස්තු ගත කර ඇති අතර සමහර විද්වතුන් ඇයව "ඇග්නස් හැත්වේ"ලෙස හැඳින්විය යුතු යැයි විශ්වාස කරයි
විවාහය 

හැත්වේ 1582 නොවැම්බරයේදී ෂේක්ස්පියර් සමඟ විවාහ වූ අතර ඒ වන විටත් යුවළගේ පළමු දරුවා ගැබ්ගෙන ඇති අතර මාස හයකට පසු ඇය දරුවා බිහි කළාය
හැත්වේගේ පූර්ව ගර්භණීභාවය සහ මෙම වයස් පරතරය කරුණුකොටගෙන සමහර ඉතිහාසඥයින් විසින් එය "shotgun wedding හෙවත් හදිස්සි විවාහ මංගල්‍යයක් " ලෙස හදුන්වනවා සේම එය හැත්වේ පවුල විසින් ෂේක්ස්පියර්ට බලකොට කරන ලද්දක් බැව් පවසයි
කෙසේ වෙතත් මෙම නිගමනයට වෙනත් සාක්ෂි නොමැත
කලකට ඉහතදී මෙම මතය ගොඩනැගීම සඳහා Worcester හී එපිස්කෝපල් රෙජිස්ටාර් කාර්යාලයෙ ඇති ලතින් බසින් ලියවුනු Temple Grafton හී "Wm Shaxpere" හා "Annam Whateley" යන දෙදෙනාට නිකුත් කරන ලද මංගල බලපත්ර වාර්තා සාධක වූ බව විශ්වාස කෙරේ
එදින ස්ට්‍රැට්ෆෝර්ඩ් හි හැත්වේ පවුලේ මිතුරන් වන ෆුල්ක් සැන්ඩෙල්ස් සහ ජෝන් රිචඩ්සන් "විලියම් ශෙක්ස්පියර් සහ ඇන් හැත්වේ ගේ විවාහ මංගල්‍යය" සඳහා මූල්‍ය ඇපකරයක් ලෙස ඩොලර් 40 ක ඇපයක් අත්සන් කළහ
Frank Harris (ෆ්‍රෑන්ක් හැරිස්) ගේ The Man Shakespeare (1909)හි තර්ක කළේ මෙම ලේඛන ෂේක්ස්පියර් කාන්තාවන් දෙදෙනෙකු සමඟ සම්බන්ධ වී ඇති බවට සාක්ෂි බවයි. ඔහු Anne Whateley සමග විවාහ වීමට තෝරාගෙන ඇති නමුත් මෙය දැනගත් වහාම හැත්වේගේ පවුලේ අය ඔහුට ගැබිනි ඇන් හැත්වේ හා විවාහ වීමට බලකරන්නට ඇත
හැරිස් විශ්වාස කළේ "ෂේක්ස්පියර් තම බිරිඳ කෙරෙහි දක්වන පිළිකුල මැනිය නොහැකි" බවත් හා ස්ට්‍රැට්ෆොර්ඩ් අතහැර නාට්‍ය කලාවේ නියැලීමට ඔහු ගත් තීරණයට ඇයගේ උගුලේ ඔහුව හසුකර ගැනීම හේතු වූ බවත්ය
කෙසේ වෙතත්, Stanley Wells (ස්ටැන්ලි වෙල්ස්) පවසන පරිදි, ෂේක්ස්පියර්ගේ ඔක්ස්ෆර්ඩ් සහයෝගීතා පදනමේ බොහෝ නූතන විද්වතුන් සිතන්නේ වොට්ලි (Whateley) යන නම “ලිපිකරු දෝෂයේ ප්‍රතිඵලයක්” බවයි.

Germaine Greer තර්ක කරන්නේ ෂේක්ස්පියර් සහ හැත්වේ අතර වයස් පරතරය ඔහුට ඇයව විවාහ කර ගැනීමට බල කළ බවට සාක්ෂියක් වනවා වෙනුවට ඇයව ලුහුබැඳ ගොස් ඇගේ කැමැත්ත ගන්නට ඇත්තේ ඔහු බවය
පියා නොමැතිව අනාථ වූ හැත්වේ වැනි කාන්තාවන් බොහෝ විට බාල සහෝදර සහෝදරියන් රැකබලා ගැනීම සඳහා නිවසේ නැවතී සිටි අතර ඔවුන් වයස විස්සෙදී හෝ ඊට අගභාගයේදී විවාහ විය
ස්වාමිපුරුෂයෙකු ලෙස ෂේක්ස්පියර්ගේ අපේක්ෂාවන් කිහිපයක් තිබිණි
ඔහුගේ පවුල මූල්‍යමය විනාශයකට ඇද වැටී ඇති අතර, මෙය සමාජීය හා මූල්‍යමය වශයෙන් යහපත් තත්වයක සිටින හැත්වේ පවුලෙන් ඇයව අල්ලා ගැනීමක් ලෙස සලකනු ඇත
තවද, "handfast නැතිනම් probationary marriage (පරිවාස විවාහයක්)" සහ ගැබ් ගැනීම එකල නිතර නීත්‍යානුකූල විවාහයකට මුළපුරන්නක් විය
1580 ගණන්වල ස්ට්‍රැට්ෆර්ඩ්-ඔන්-ඒවොන් සහ ඒ අවට ගම්මානවල ඉතිරිව ඇති වාර්තා විමසා බැලීමේදී Greer තර්ක කරන්නේ කරුණු දෙකක් කැපී පෙනෙන ලෙස පෙනෙන බවයි
පළමුව, එකල ගැබිනි මනාලියන් විශාල සංඛ්‍යාවක් පූජාසනය වෙත ගිය බවත්
දෙවනුව, වසන්තය සමය නොව එකල සරත් සමය විවාහ වීමට වඩාත් පොදු කාලය යන්නත් බවයි. ඔහු විසින් ගැබ්ගෙන ඇති හැත්වේ සමඟ විවාහවීමට ෂේක්ස්පියර් බැඳී සිටියේය, නමුත් මෙය සැමවිටම ඔහුගේ අභිප්‍රාය නොවූ බව උපකල්පනය කිරීමට හේතුවක් නැත
මනාලිය හා මනාලයාගේ පවුල් එකිනෙකාව දැන සිටි බව සහතිකයි

හැත්වේට සහ ඇගේ සැමියාට දරුවන් තිදෙනෙක් උපත ලැබූහ
ඒ 1583 දී Susanna (සුසන්නා) සහ 1585 දී Hamnet (හැම්නෙට්) සහ Judith (ජුඩිත්) නැමැති නිවුන් දරුවන්ය
හැම්නෙට් වයස අවුරුදු 11 දී bubonic plagues (බුබොනික් වසංගතය)හේතුවෙන් එකවරම මිය ගිය අතර 1596 අගෝස්තු 11 වන දින ඇවොන්හි ස්ට්‍රැට්ෆෝර්ඩ් හි මිහිදන් කරන ලදී
ඇගේ විවාහය හා ඇගේ දරුවන්ගේ උපත සම්බන්ධ ලියකියවිලි හැරුණු විට,හැත්වේගේ ජීවිත කාලය තුළ වාර්තා වී ඇති එකම සඳහන1601 දී මියගිය ඇගේ පියාවන Thomas Whittington (තෝමස් විට්ටිංටන්)ගේ කුතුහලය දනවන ආගමික කැමැත්ත පමණි
විට්ටිංටන් සිලිං 40 ක් “ස්ට්‍රැට්ෆෝර්ඩ් හි දුප්පතුන්ට” ඉතිරි කළ අතර, එම මුදල් මාස්ටර් විලියම් ෂේක්ස්පියර්ගේ බිරිඳ ඇන් ෂේක්ස්පියර් හට භාර දී ඇති අතර, එය ඔහුට ණයකරයක් වන අතර,එය විලියම් ෂේක්ස්පියර් හෝ ඔහුගේ පැවරුම් මගින් ඔහුගේ විධායකයට ගෙවනු ලැබීම ඔහුගේ කැමැත්ත විය
"in the hand of Anne Shakespeare wife unto Master William Shakespeare, and is due debt unto me, being paid to mine executor by the said William Shakespeare or his assigns according to the true meaning of this my will
" in the hand of Anne Shakespeare, wife unto Master William Shakespeare, and is due debt unto me, being paid to mine executor by the said William Shakespeare or his assigns according to the true meaning of this my will
" මෙම ඡේදය විවිධ ආකාරවලින් අර්ථකථනය කර ඇත
එක් මතයක් නම්, විටින්ටන් ඇන්හට මුදල් ණයට දී ඇති බවයි. කෙසේවෙතත්, බොහෝ විට එය එකතු නොකළ වැටුප් හෝ සුරක්ෂිතව තබා ගැනීමේ ඉතුරුම් "uncollected wages, or savings held in safekeeping" විය හැකිය
මන්දයත්, සිය කැමැත්තේ ඇයගේ සහෝදරයන්ගෙන් ඔහුට ගෙවිය යුතු ණයද එම ප්‍රමාණයෙන්ම ලැයිස්තුගත කර ඇති බැවිනි

1607 දී හැත්වේගේ දියණිය සුසන්නා ප්‍රාදේශීය Dr
John Hall ( වෛද්‍ය ජෝන් හෝල්) සමඟ විවාහ වූ අතර හැත්වේ සහ ෂේක්ස්පියර්ගේ මිනිබිරිය වන Elizabeth (එලිසබෙත් බර්නා(ර්)ඩ්) බිහි කළාය
ඊළඟ අවුරුද්දේ ජුඩිත් 1616 පෙබරවාරි මාසයේදී හොඳ පවුලක මිදි වතු සහ ආපනශාලා හිමිකරුවෙකු වූ Thomas Quinney (තෝමස් ක්වීනී) සමඟ විවාහ වුයේ ඇයට වයස අවුරුදු 31 හා ඔහුට වයස 27කින්ය
ක්වීනී හේතුවෙන් තවත් ගැහැණු ළමයෙකු ගැබ්ගෙන ඇති බව දැනගත් විටෂේක්ස්පියර් පසුව මෙම තේරීම ප්‍රතික්ෂේප කර ඇත එමෙන්ම ලෙන්ට් සමයේදී අවශ්‍ය විශේෂ විවාහ බලපත්‍රයක් ලබා ගැනීමට ක්වීනී අපොහොසත් වීම නිසා මාර්තු 12 වන දින ජුඩිත් සහ තෝමස් නෙරපා හැරිනලදී
වැඩි කල් යන්නට මත්තෙන්, 1616 මාර්තු 25 වන දින, ෂේක්ස්පියර් ජුඩිත්ට ඇගේ නමින් ඩොලර් 300 ක් උරුම කර ගැනීම සඳහා වූ ඔහුගේ කැමැත්ත වෙනස් කළ අතර, ක්වීනීව කැමැත්තෙන් ඉවත්ව කොට ඔහුගේ දේපළවලින් වැඩි ප්‍රමාණයක් සුසන්නාට සහ ඇගේ සැමියාට ලබා දුන්නේය
සමහර විට ෂේක්ස්පියර් තම බිරිඳට අකමැති වූ බව අනුමාන කර ඇත, නමුත් මෙම උපකල්පනයට සහාය දැක්වීම සඳහා දැනට පවතින ලියකියවිලි හෝ ලිපි හුවමාරුවක් හමුවී නොමැත
ඔවුන්ගේ විවාහ ජීවිතයේ වැඩි කාලයක් ඔහු ලන්ඩනයේ ජීවත් වූ අතර ඔහුගේ නාට්‍ය ලිවීමට හා රඟ දැක්වීමට සමත් විය
එ අතර ඇය ස්ට්‍රැට්ෆර්ඩ් හි රැඳී සිටියේය
කෙසේ වෙතත්, John Aubrey (ජෝන් ඕබ්රි) පවසන පරිදි, ඔහු සෑම වසරකම නැවත ස්ට්රැට්ෆර්ඩ් වෙත පැමිණියේය
1613 දී ඔහු රංග ශාලාවෙන් විශ්‍රාම ගත් පසු ලන්ඩනයට වඩා තම බිරිඳ සමඟ ස්ට්‍රැට්ෆර්ඩ්හි ජීවත් වීම තෝරාගන්නා ලදී
ෂේක්ස්පියර්ගේ අවසන් කැමැත්ත  
ඔහුගේ කැමැත්ත පරිදි ෂේක්ස්පියර් ප්‍රසිද්ධියේම ඇයට එක් උරුමයක් දෙනලදී ඒ ඔහුගේ ගෘහ භාණ්ඩ සහිත දෙවන හොඳම ඇඳයි
"second-best bed with the furniture"
මෙහි "best"(හොඳම )ඇඳ ගැන සඳහනක් නැත, එය සුසන්නාගේ උරුමයට ඇතුළත් වන්නට ඇත
ඇන්ට දෙන ලද මෙම උරුමය බොහෝ විට සුළු වශයෙන් අර්ථකථනය කර ඇති අතර එයින් ගම්‍ය වන්නේ ඇන් ඔහුගේ සමීප ජීවිතයේ "දෙවන හොඳම" පුද්ගලයා පමණක් බවය
පැහැදිලි කිරීම් කිහිපයක් ඉදිරිපත් කර ඇත
පළමුව, නීතියට අනුව, ඔහුගේ කැමැත්ත නොතකා,හැත්වේට ඇගේ ස්වාමිපුරුෂයාගේ දේපළෙන් තුනෙන් එකක් ලබා ගැනීමට අයිතියක් ඇති බව කියැවේ, මෙය මතභේදයට තුඩු දී ඇත
හැත්වේට ඇගේ දරුවන්ගේ සහාය ලැබිය යුතු යැයිද අනුමාන කෙරේ
Germaine Greer (ජර්මයින් ග්‍රියර්) යෝජනා කරන්නේ, වෛද්‍ය හෝල් සමඟ සුසෑනා විවාහ වන අවස්ථාවේ දී ඇති කරගත් ගිවිසුම්වල ප්‍රතිඵලයක් ලෙස
ෂේක්ස්පියර්ගේ වතුයායෙන් වැඩි ප්‍රමාණයක් ඇයට (සහ ඇගේ සැමියාට) උරුම වූ බවයි. ෂේක්ස්පියර් ආචාර්ය හෝල් සමඟ ව්‍යාපාර කටයුතු කළ අතර, එහි ප්‍රතිඵලයක් ලෙස ජෝන් සහ සුසන්නා ඔහුගේ උරුමකරුවන් වූහ
ආචාර්ය හෝල් සහ සුසානා ෂේක්ස්පියර්ගේ මරණයෙන් පසු උරුම වූ New Place (නව පෙදෙස) ට ගියහ
ඔහුගේ බාල දියණිය වන ජුඩිත්ට සැලකූ ආකාරය ෂේක්ස්පියර්ගේ කැමැත්ත අශෝබන බවට එක් උදාහරණයකි
හැත්වේ ඇයගේම අතින් මූල්‍යමය වශයෙන් සුරක්‍ෂිත වන්නට ඇති බවට ඇඟවීමක් තිබේ
National Archives (ජාතික ලේඛනාගාරය ) පවසන්නේ ඇඳන් සහ වෙනත් ගෘහ භාණ්ඩ කැබලි බොහෝ විට බිරිඳට ඇති එකම උරුමය බවයි "beds and other pieces of household furniture were often the sole bequest to a wife" සහ සාමාන්‍යයෙන් ළමයින්ට හොඳම භාණ්ඩ සහ වැන්දඹුවට දෙවන හොඳම දේ ලැබෙනු ඇත
ෂේක්ස්පියර්ගේ කාලයේ, සමෘද්ධිමත් පුරවැසියන්ගේ ඇඳන් මිල අධික වූ අතර සමහර විට එය කුඩා නිවසක වටිනාකමට සමාන විය
මේ අනුව, ඔහුගේ කැමැත්ත නූතන යුගයේ පෙනෙන තරම් සුළු එකක් නොවේ
Elizabethan (එලිසබෙතන් යුගය) චාරිත්‍ර විධි අනුව නිවසේ හොඳම ඇඳ අමුත්තන් සඳහා වෙන් කර තිබුණි
එසේ නම්, ෂේක්ස්පියර් ඇන්ට ලබා දුන් ඇඳ ඔවුන්ගේ විවාහක ඇඳ විය හැකි අතර, එබැවින් ඇයට අපහාස කිරීමට ඔහු අදහස් නොකළේය
කෙසේ වෙතත්, කැමැත්ත සදහන් කරඇති ලෙඛනයේත් ඇන් ගැන කිසිසේත් සඳහනක් කර නැත
ෂේක්ස්පියර් මිය යාමට මසකට මඳක් අඩු කාලයකදී 1616 මාර්තු 25 වන ඔහුගේ "ගෘහ භාණ්ඩ සහිත දෙවන හොඳම ඇඳ" ඔහුගේ බිරිඳට උරුමවූ පරිදි දෙන ලදී
Will in the World හි කතුවරයා වන Stephen Greenblatt (ස්ටීවන් ග්‍රීන්බ්ලැට්) යෝජනා කරන්නේ, ෂේක්ස්පියර් මිය යන විට, “ඔහු තම බිරිඳ අමතක කිරීමට උත්සාහ කළ අතර, දෙවන හොඳම ඇඳ සමඟ ඇයව සිහිපත් කරන්නට ඇති බවයි. ඔහු මරණින් මතු ජීවිතය ගැන සිතන විට, ඔහුට අවශ්‍ය අන්තිම දෙය වූයේ ඔහු විවාහ වූ කාන්තාව සමඟ සම්බන්ධ වීමයි
ස්ට්‍රැට්ෆර්ඩ් පල්ලියේ චැන්සලයේ [ෂේක්ස්පියර්ගේ] සොහොන් කොතෙහි පේළි හතරක් කැටයම් කර ඇත
ජේසුස් වහන්සේට හොඳ මිතුරා ඉවසන්න, දූවිලි හාරා සවන් දෙන්න
ඔබ මිනිසාගේ ගල්වලින් බේරීමට ඉඩ නොතබන්න
ශාප වීමට මගේ ඇටකටු
[ෂේක්ස්පියර්] ඔහුගේ ඇටකටු හාරා අසල පිහිටි චැනල් හවුස් තුළට දමනු ඇතැයි බියවන්නට ඇත
නමුත් ඇන් ෂේක්ස්පියර්ගේ සිරුර තුළට යාමට ඔහුගේ සොහොන කවදා හෝ විවෘත වේ යැයි ඔහු තව දුරටත් බිය වන්නට ඇත
” "he tried to forget his wife and then remembered her with the second-best bed
And when he thought of the afterlife, the last thing he wanted was to be mingled with the woman he married
There are four lines carved in [Shakespeare's] gravestone in the chancel of Stratford Church
Good friend for Jesus sake forbeare, To digg the dust encloased heare
Bleste be ye man y't spares thes stones, And curst be he y't moves my bones
[Shakespeare may have] feared that his bones would be dug up and thrown in the nearby charnel house
but he may have feared still more that one day his grave would be opened to let in the body of Anne Shakespeare
භූමදානය 

1693 දී වාර්තා වූ සම්ප්‍රදායක් නම් හැත්වේ සිය සැමියා සමඟ භූමදාන කිරීමට බොහෝ සෙයින් කැමති "greatly desired" බවය
ඇත්ත වශයෙන්ම ඇයව ස්ට්‍රැට්ෆර්ඩ්-ඔන්-ඒවොන් හී ශුද්ධ වු ත්‍රිත්ව දේවස්ථානයේ (Church of the Holy Trinity, Stratford-upon-Avon)හි ඔහු අසල වෙනම සොහොනක තැන්පත් කරන ලදී
සෙල්ලිපියේ මෙසේ සඳහන් වේ
"Here lyeth the body of Anne wife of William Shakespeare who departed this life the 6th day of August 1623 being of the age of 67 years
1623 අගෝස්තු 6 වන දින වයස අවුරුදු 67 ක් වූ විලියම් ෂේක්ස්පියර්ගේ බිරිඳ වන ඇන් ගේ දේහය මෙහි තැන්පත් කර ඇත
ලතින් සෙල්ලිපියකින් පසුව “පියයුරු, අහෝ මව්නි, කිරි සහ ජීවිතය ඔබ ලබා දුන්නා
මට දුක් වේ
මක්නිසාද මම කොතරම් විශාල ආශීර්වාදයක් ලද්හෙහිද
යහපත් දේවදූතයා ක්‍රිස්තුස්ගේ ශරීරය මෙන් ඔබේ ස්වරූපය ඉස්මතු වන පිණිස ගල චලනය කළ යුතු යැයි මම කොතරම් යාච්ඥා කරමිද
නමුත් මගේ යාච්ඥා වලංගු නැත
ක්‍රිස්තුස් වහන්ස, මාගේ මව මේ සොහොන් ගෙය තුළ වසා දැමුවද නැවත නැඟිට තරු කරා ළඟා වන පිණිස ඉක්මනින් එන්න
"Breasts, O mother, milk and life thou didst give
Woe is me—for how great a boon shall I give stones
How much rather would I pray that the good angel should move the stone so that, like Christ's body, thine image might come forth
But my prayers are unavailing
Come quickly, Christ, that my mother, though shut within this tomb may rise again and reach the stars
" මෙම සෙල්ලිපිය ජෝන් හෝල් විසින් ඔහුගේ බිරිඳ වන ඇන්ගේ දියණිය සුසන්නා වෙනුවෙන් ලියා ඇති බව විශ්වාස කෙරේ
සාහිත්යයේ

ෂේක්ස්පියර්ගේ සොනෙට් 
ෂේක්ස්පියර්ගේ සොනෙට් එකක් වන අංක 145, ඇන් හැත්වේ ගැන සඳහන් කරන බව ප්‍රකාශ කර ඇත
'hate away' (හේට් අවෙ(යි)) යන වචනය 'Hathaway' (හැත්වේ(යි)) (එලිසබෙතන් උච්චාරණයෙන්) විය හැකිය
"And saved my life"යන ඊළඟ වචනයෙන් "And saved my life" යන උච්චාරණයෙන් වෙන් කොට හඳුනාගත නොහැකි වනු ඇතැයි ද යෝජනා වී තිබේ
මෙම පදය අනෙක් සියලුම රේඛාවල දිගට වඩා වෙනස් වේ
එහි තරමක් සරල භාෂාවක් සහ වාක්‍ය ඛණ්ඩය වල පරිණත බාවයක් ඇති නිසා අනෙක් සොනෙට් වලට වඩා බොහෝ කලකට පෙර ලියා ඇති බවට යෝජනා කිරීමට හේතු වී තිබේ
Those lips that Love's own hand did make 
Breathed forth the sound that said 'I hate' 
To me that languish'd for her sake
But when she saw my woeful state 
Straight in her heart did mercy come, 
Chiding that tongue that ever sweet 
Was used in giving gentle doom, 
And taught it thus anew to greet
'I hate' she alter'd with an end, 
That follow'd it as gentle day 
Doth follow night, who like a fiend 
From heaven to hell is flown away
'I hate' from hate away she threw, 
And saved my life, saying 'not you
'

වෙනත් සාහිත්‍යන්  
ඇන් පිළිබඳ පහත කාව්‍යය ෂේක්ස්පියර්ට ද ආරෝපණය කර ඇත, නමුත් එහි භාෂාව හා ශෛලිය ඔහුගේ පදයෙහි සාමාන්‍ය නොවේ
එය පුළුල් ලෙස ආරෝපණය කර ඇත්තේ Charles Dibdin (චාල්ස් ඩිබ්ඩින්) (1748-1814) වන අතර එය 1769 දී Stratford-upon-Avon ෂේක්ස්පියර් උළෙල සඳහා ලියා ඇත
But were it to my fancy given 
To rate her charms, I'd call them heaven
For though a mortal made of clay, 
Angels must love Anne Hathaway
She hath a way so to control, 
To rapture the imprisoned soul, 
And sweetest heaven on earth display, 
That to be heaven Anne hath a way
She hath a way, 
Anne Hathaway,— 
To be heaven's self Anne hath a way
ප්‍රබන්ධ නිරූපණයන්  

19 වන ශතවර්ෂයේ දී ෂේක්ස්පියර් පුළුල් ජාතික හා ජනප්‍රිය සංස්කෘතියේ චරිතයක් බවට පත්වීම ආරම්භ වන විට ඇන් ප්‍රබන්ධයකින් නිරූපණය කෙරන ලදී
Emma Severn (එමා සෙවර්න්)ගේ නවකතාව වන Anne Hathawayනොහොත් Shakespeare in Love (1845) හී නිරූපණය කරන්නේ ග්‍රාමීය ස්ට්‍රැට්ෆෝර්ඩ්හි පරමාදර්ශී ආදරයක් හා ප්‍රීතිමත් විවාහයකි
ඇයව 1884 දී William Black(විලියම් බ්ලැක්) ගේ නවකතාවක් වන Judith Shakespeare හී ද නිරූපණයවේ
20 වන ශතවර්ෂයේ මුල් භාගය වන විට 20 වන ශතවර්ෂයේ මුල් භාගය වන විට ෂේක්ස්පියර්ගේ ආදර ජීවිතය පිළිබඳ Frank Harris (ෆ්‍රෑන්ක් හැරිස්) ගේ පොත් ප්‍රකාශයට පත් කිරීමෙන් පසුව යුවළ විවාහ වන විට ඇන් ඒවනවිටත් ගැබ්ගෙන ඇති බව සොයා ගැනීමෙන් පසුව හැත්වේ පිළිබඳ වඩාත් නිෂේධාත්මක ප්‍රතිරූපයක් මතු විය
මෙම කාල පරිච්ඡේදය තුළ හැත්වේ පිළිබඳ සාහිත්‍යයේ ප්‍රවණතාවක් වූයේ ඇය ලිංගිකව නොගැලපෙන cradle-snatcher ලෙස හෝ වෙනත් විකල්පයක් ලෙස නිතර තරහා ගන්නා නොරිස්සුම් ගති පැවතුම් ඇති කාන්තාවක් ලෙස සිතීමයි
වඩාත් මෑත සාහිත්‍යයෙහි ඇය පිළිබඳ වඩාත් විවිධාකාර නිරූපණයන් ඇතුළත් කර ඇත